மலேசியாவில் கைது செய்யப்பட்ட எங்கள் அப்பாவை மீட்டுத் தாருங்கள்.

திண்டுக்கல் மலேசியா, சுங்கைபீசியில் கடந்த ஜூன் 2 ஆம் தேதி ஒரு முடிதிருத்தும் நிலையத்தில் போலீசார் நடத்திய போதைப்பொருள் சோதனையின் போது கைது செய்யப்பட்ட ஒரு முடிதிருத்தும் தொழிலாளியான தன் கணவரை மீட்டுத் தர வேண்டும் என்று அவரின் மனைவி இங்குள்ள ஆட்சியரிடம் மனு ஒன்றை தாக்கல் செய்துள்ளார். தன் கணவர் கைது செய்யப்பட்டு 12 நாட்கள் ஆகிவிட்டன. எந்தவொரு விவரமும் தங்களுக்கு தெரியாமல் இருப்பதாக அவர் தனது மனுவில் குறிப்பிட் டுள்ளார். அந்த முடிதிருத்தும் கடையில் சோதனை செய்த போலீ சார் கடையில் போதைப் பொருள் இருப்பதாகக் கூறி, என் கணவரை கைது செய்து அழைத்து சென்றுள்ளனர். அதனை நாளிதழ்களில் வெளியான செய்தி மூலம் அறிந்தேன். எனது கணவர் முடிதிருத்தும் வேலை செய் வதற்காக மட்டுமே மலேசியா சென்றார். மேலும் இதுவரை, அவர் வேறு எந்த விதமான தவறும் செய்ததில்லை. எனவே, அவர் தவறு செய்வதற்கு வாய்ப்பு இல்லை. வேலைக்குச் சென்ற கண வருக்கு என்ன நடந்தது என தெரியாமல் நானும், என் குழந்தைகளும் தவித்து வருகிறோம். எனவே, மலேசிய போலீசாரால் கைது செய்யப்பட்டுள்ள என் கணவரை மீட்டு, எங்களிடம் ஒப்படைக்க வேண்டும் என்று அந்த முடிதிருத்தும் தொழிலாளியின் மனைவி தனதுமனுவில் குறிப்பிட்டுள்ளார். இந்த மனு தொடர்பாக மலேசியாவில் உள்ள இந்தியத் தூதரகத்துக்கு தகவல் கொடுத்து விசாரிக்கும்படி ஆட்சியர் டி.ஜி.வினய், அதிகாரிகளுக்கு உத்தர விட்டார். சம்பவம் நடந்த அன்று, அந்த முடிதிருத்தும் கடையில் இரவு 8 மணியளவில் புக்கிட் அமான் போலீசார் சோதனையிட்ட போது 22 லட்சத்து 80 ஆயிரம் வெள்ளி பெறுமானமுள்ள போதைப்பொருளை மீட்டதாக அறிவித்து இருந்தது. அதேவேளையில் அந்த முடிதிருத்தும் கடையில் வேலை செய்து வந்த மூன்று இந்தியப்பிரஜைகளையும் தாங்கள் கைது செய்ததாக அறிவித்து இருந்தது.


தாயகம் திரும்பும் புலம்பெயர் தமிழ் மக்களை அச்சுறுத்தல்!

தாயகம் திரும்பும் புலம்பெயர் தமிழ் மக்களை அச்சுறுத்தி பணம் பறிக்கும் சம்பவங்கள் யாழ்ப்பாணத்தில் அதிகரித்துள்ளதாக பொலிஸார் தெரிவித் துள்ளனர். யாழ். மாவட்ட சிவில் பாதுகாப்பு குழு கூட்டம் நேற்று இடம்பெற்ற நிலையில், அதில் கலந்துகொண்ட யாழ். மாவட்ட பிரதி பொலிஸ்மா அதிபர் சஞ்ஜீவ தர்மரட்ண இதனை தெரிவித்துள்ளார். தொடர்ந்தும் கருத்து தெரிவித்த அவர், தாயகம் திரும்பும் புலம் பெயர் தமிழ் மக்களை அச்சுறுத்தி பெருந்தொகையான பணம் பறிக்கப்படுகின்றது. இது போன்ற சம்பவங்கள் யாழ்ப்பாணம் உள்ளிட்ட பகுதிகளில் அண்மைக் காலங்களில் அதிகரித்துள்ளன. எனினும் பாதிக்கப்பட்ட தரப்பினர் எவரும் முறைப் பாடுகளை வழங்குவதற்கு தயங்கி வருகின்றனர். மேலும், இது குறித்து தாயகம் திருப்பும் புலம்பெயர் தமிழர்கள் எச்சரிக்கையுடனும், அவதானத்துடனும் இருக்குமாறு அவர் வலியுறுத்தியுள்ளார். அத்து டன், பாதிக்கப்பட்டவர்கள் இவ்வாறான சம்பவங்கள் தொடர்பில் முறைப்பாடுகளை வழங்க துணிந்து முன்வர வேண்டும் என அவர் மேலும் தெரி வித்துள்ளார்.


அம்மாவின் பிணத்தின் ஏறிய அகோரி மணிகண்டன்!!!

திருச்சி திருவெறும்பூர் அருகே அரியமங்கலத்தில் அகோரி மணிகண்டன் தன் அம்மாவின் அவர் மீது அமர்ந்து பூஜைகள் செய்து இறுதி அஞ்சலி செலுத்தி அடக்கம் செய்தது அப்பகுதியினரிடையே அதிர்ச்சியை ஏற்படுத்தியுள்ளது.

அரியமங்கலம் உய்யக்கொண்டான் ஆற்றின் கரையில் ஜெய் அகோர காளி கோவில் உள்ளது. இதனை காசியில் அகோரி பயிற்சி பெற்ற திருச்சியை சேர்ந்த மணிகண்டன் என்பவர் பூஜைகள், ஏவல், சுனியம், என ஏகப்பட்ட பயிற்சிகள் கொடுப்பதாக விளம்பரம்படுத்துகிறார். இது இல்லாமல் விஷேச காலங்களில் சிறப்பு பூஜைகள், யாகங்கள், உள்ளிட்டவைகள் நடக்கும்.

இந்நிலையில் அகோரி மணிகண்டனின் தாயார் மேரி காலமானர். அவரது உடல் அடக்கம் செய்ய அரியமங்கலம் மத நல்லிணக்க இடுகாட்டிற்கு கொண்டு வரப்பட்டு வழக்கமான இறுதி சடங்கினை அவரது உறவினர்கள் செய்தனர்.

இதன் பின்அகோரி மணிகண்டன் தனது தாயார் உடல் மீது அமர்ந்து மந்திரங்கள் ஓத பூஜைகள் செய்தார். அவருடன் சக அகோரிகள் டம்ரா மேளம் அடித்து, சங்கு முழங்க அகோரி பூஜை நடந்தது. இதையடுத்து அம்மாவுக்கு உடலுக்கு தீபாராதனை செய்து அடக்கம் செய்தனர். இடுகாட்டில் நடந்த அகோரிகளின் விசித்திர பூஜையானது அந்த பகுதி மக்கள் பயந்து தெறித்தனர்.

ஏற்கனவே அகோரி மணிகண்டன், திருச்சி சங்கிலியாண்புரம் சுடுகாட்டில் நிர்வாணபூஜை செய்ததும், தலைச்சம் பிள்ளையின் ஏலும்புக்குகாக வீதியில் சுற்றிவந்ததும் பொதுமக்களிடையே பய உணர்வை ஏற்படுத்தியது. அப்போது கம்யூனிஸ் தோழர்கள் இணைத்து போலிசில் புகார் செய்து வலுகட்டா யமாக சுடுகாட்டில் இருந்து வெளியேற்றினார்கள் என்பது குறிப்பிடதக்கது.

எப்போதும் அகோரிகள் என்பவர்கள் மக்கள் நடமாட்டம் இல்லாத பகுதிகளில் இருப்பார்கள். ஆனால் திருச்சி மாநகருக்குள்ளே கோவிலுக்கு இருப்பது திருச்சி மக்களிடையே பெரிய பய உணர்வை ஏற்படுத்தி உள்ளது.


திருட்டு விசிடிக்கள் பறிமுதல்! 3 ஆடவர் கைது!

கள்ள விசிடிகள் விற்பனைக்கு எதிராக நடத்தப்பட்ட சோதனையில் மூன்று ஆடவர்களை போலீசார் கைது செய்தனர். நேற்று பிற்பகல் 2.30 மணியளவில் பண்டார் மெந்தகாப் வட்டாரத்திலுள்ள கடை வரிசையில் திடீர் சோதனை நடத்தப்பட்டது. இச்சோதனை நடவடிக்கையின் போது கடையின் மூன்றாவது மாடியில் விற்பனைக்காக பதுக்கி வைக்கப்பட்டிருந்த கள்ள விசிடிகள் கண்டு பிடிக்கப்பட்டது. இதையடுத்து சந்தேகத்தின் பேரில் 16 வயது முதல் 27 வயதுக்குட்பட்ட மூவரை போலீசார் கைது செய்தததாக பகாங் மாநில குற்றப் புலனாய்வு பிரிவின் தலைவர் சூப்ரிண்டெண்டன் முகமட் வாஷிர் முகமட் யூசோப் தெரிவித்தார்.இந்த நடவடிக்கையில் கள்ள விசிடிகள் அச்சடிக்கப் பயன்படுத்தப்பட்ட எந்திரங்கள், தொலைக்காட்சி உட்பட இதர பொருட்களும் பறிமுதல் செய்யப்பட்டன. மேலும் அங்கு மறைத்து வைக்கப்பட்டிருந்த வெ.12,500 மதிப்பிலான 133 விசிடி உறைகளும் கண்டெடுக்கப்பட்டன. இதற்கிடையே கைது செய்யப்பட்ட மூவரும் திரைப்பட தணிக்கைச் சட்டத்தின் கீழ் விசாரிக்கப்பட்டு வருவதாகவும் சூப்ரிண்டெண்டன் முகமட் வாஷிர் முகமட் யூசோப் தெரிவித்தார்.


3.5 லட்சம் வங்காளத் தொழிலாளர்கள் சட்டபூர்வமாக்கப்படுகிறார்கள்

இவ்வாண்டு தொடக்கத்தில் மலேசியா மற்றும் வங்காளதேசம் மேற்கொண்ட இரு தரப்பு பேச்சு வார்த்தை வழி மலேசியாவில் 350,000 வங்காள தேசத் தொழிலாளர் கள் சட்டப்பூர்வமாக் கப்படலாம் என எதிர் பார்க்கப்படுகிறது. கடந்த ஜனவரி 15-ஆம் தேதி, டத்தோஸ்ரீ நஜீப் துன் ரசாக் மற்றும் பாகிஸ்தான் அமைச்சர் ஷேக் ஹாசினா வாசெட்டிடம் தொலைபேசி வாயிலாக நடத்திய பேச்சுவார்த்தை மூலம், மலேசியாவிலுள்ள சட்டவிரோத தொழிலாளர் களுக்கு தற்காலிக பெர்மிட்டுகள் வழங்க இணக்கம் காணப்பட்டதாக, தெரிவிக்கப்பட்டுள்ளது. இதன்மூலம், மலேசியாவில் வேலை செய்யும் ஏறக்குறைய 350,000 அடையாள ஆவணங்கள் இல்லாத வங்காளதேச தொழிலாளர்கள் சட்டப்பூர்வமாக் கப்படுவார்கள். இது சட்டவிரோத தொழிலாளர்களை மீண்டும் வேலைக்கு எடுக்கும் மலேசியாவின் கடப்பாட்டின் ஒரு பகுதியாகும் என வங்காளதேச வெளியுறவு மற்றும் வெளிநாட்டு அந்நியத் தொழிலாளர் நல அமைச்சர் நூருல் இஸ்லாம் தெரிவித்தார்.


கோலாலம்பூர்,

பிகேஆர் அதன் சீர்திருத்தத் திட்டத்திற்குப் போராடும் கொள்கைகளை அழியாமல் காக்க விரும்புவதால் கட்சி மாறும் நோக்கத்திலுள்ள அம்னோ முன்னாள் உறுப்பினர்களுக்கு பிகேஆரில் இடமில்லை என  அக்கட்சியின் தலைவர் டத்தோஸ்ரீ அன்வார் இப்ராஹிம் நேற்று கூறியுள்ளார். பிகேஆரில் சேரும் வகையில் அம்னோவின் முன்னாள் உறுப்பினர்கள் பலர் கட்சியை நாடியுள்ளனர். எனினும், அவர்களின் அத்திட்டத்தை தாமதப்படுத்த தாம் விரும்புவதாக அன்வார் கூறியுள்ளார்.இரண்டாவதாக மக்கள் பிகேஆருக்கு ஆதரவளித்துள்ளனர்.

Read More: Malaysia Nanban Tamil Daily on 14.12.2018


ஆண்மைக்கு ஆப்பு சோப்பு?

ஒரு மனுஷனுக்கு இப்படியெல்லாமா சோதனை வரும்? ‘இனிமையான தாம்பத்திய வாழ்க்கைக்கு சரியான உணவுப்பழக்கம், உடற்பயிற்சி, ஆரோக் கியமான வாழ்க்கைமுறை மட்டுமே போதுமானதல்ல. நீங்கள் நினைத்துக் கூட பார்த்திராத விஷயங்களும் உங்கள் செக்ஸ் வாழ்க்கையை பாதிக் கின்றன. ஆமாம்... குளியல் சோப்புகளில் இருக்கிற டிரைக்ளோஸன் (Triclosan) என்கிற வேதிப்பொருள் ஆண்களிடம் பெண் தன்மையை உருவாக்கி தாம்பத்திய வாழ்க்கையை அழிக்கிறது’ என்று கூறியிருக்கிறது சமீபத்திய திகில் ஆய்வு ஒன்று. இந்த டிரைக்ளோஸனை சோப் தயாரிப்பில் பயன்படுத்துவதற்கு அமெரிக்காவின் உணவு மற்றும் மருந்து தரக்கட்டுப்பாட்டு நிறுவனமான FDA தடை விதிப்பதாகக் கூறியிருக்கிறது. அலர்ட்டான வெளிநாட்டு சோப் தயாரிக்கும் நிறுவனங்கள் டிரைக்ளோஸன் என்ற பெயரைத் தங்களுடைய லேபிளில் இருந்து அகற்றத் தொடங்கியிருக்கிறது. பிரபல சரும நல மருத்துவர் ஒருவர் இதுகுறித்து பின்வருமாறு கூறுகிறார். ‘‘நுண்கிருமிகளை நீக்குவதற்காகப் பயன்படுத்தப்படும் ஒரு வேதிப் பொருள்தான் டிரைக்ளோஸன். மருத்துவத்துறையில் தொற்று அபாயம் அதிகம் என்பதால் மருத்துவர்கள், செவிலியர்களின் பயன்பாட்டுக்காகவே இந்த டிரைக்ளோஸன் கலந்த சோப்புகளைப் பயன்படுத்த ஆரம்பித்தார்கள். இதற்கு Medicated Soap என்றே பெயர். இது தெரிந்திருந்தும் இப்போது பொதுமக்கள் பயன்படுத்தும் குளியல் சோப்புகளிலும், ஷாம்புகளிலும், பாடி வாஷ்களிலும், டியோடரண்டு களிலும் இந்த டிரைக்ளோஸனை கலந்து விற்பனை செய்யத் தொடங்கியிருக்கிறார்கள். அவ்வளவு ஏன், டூத் பேஸ்ட்டுகளில்கூட இப்போது டிரைக்ளோஸனை சேர்க்கிறார்கள். இது பெண் தன்மையை ஏற்படுத்தும் வேதிப்பொருள் என்பது உண்மைதான். ஆனால், அது அளவு கடந்து டிரைக்ளோஸனைப் பயன்படுத்தும்போதுதான். இந்தியாவில் விற்கப்படுகிற சோப்புகளைப் பொறுத்த வரை மிகமிகக் குறைந்த அளவிலேயே டிரைக்ளோஸன் சேர்க்கப்படுகிறது. நாம் பயப்படுகிற அளவுக்கு டிரைக்ளோஸன் நம் சோப்புகளில் இல்லை. இதனால் தைராய்டு குறைபாடு ஏற்படலாம்.. நாம் பயன்படுத்தும் சோப், ஷாம்பு, டூத் பேஸ்ட்டில் இருக்கும் மிகக் குறைவான டிரைக்ளோஸன் தண்ணீர் மூலம் பூமியிலும், சுற்றுப்புறங்களிலும் கொஞ்சம் கொஞ்சமாகக் கலந்துவருகிறது. இதுவே காய்கறிகள், தானியங்கள், கடல் உணவுகள் போன்றவற்றில் கலந்து உணவு வழியாக நம் தட்டுக்கு வருகிறது. இதனால்தான் பெண் தன்மை ஏற்படுகிறது என்று ஆராய்ச்சியில் கூறியிருக்கிறார்கள். அதனால், வேதிப்பொருட்களின் பயன்பாட்டை முடிந்த அளவு குறைத்து, சுற்றுச்சூழலைப் பாதுகாப்பதன் மூலமே இதுபோன்ற அபாயங்களில் இருந்து தப்பிக்க முடியும். சுத்தமாக இருக்கிறேன் என்று அடிக்கடி சோப் போட்டு முகத்தைக் கழுவுவது, குளிப்பது, மெடிக்கேட்டட் சோப்புகள் பயன்படுத்துவது, நுண்கிருமிகளை நீக்கும் திறன் கொண்டது என்று விளம் பரப்படுத்தப்படும் சோப்புகளை வாங்கிப் பயன்படுத்தாமல் இருப்பது என்று எந்தளவுக்கு எச்சரிக்கையாக இருக்கிறோமோ அந்த அளவுக்கு நம் ஆரோக்கியத்துக்கு நல்லது. நம் சருமத்தில் நல்ல பாக்டீரியாக்களும் இருக்கின்றன, கெட்ட பாக்டீரியாக்களும் வசிக்கின்றன. கெட்டதை அழிக்க வேண்டும் என்று நாம் பயன் படுத்தும் சோப், ஃபேஸ் வாஷ் போன்றவை நல்ல பாக்டீரியாக்களையும் அழித்துவிடுகிறது. பல சருமப் பிரச்னைகளுக்கு நம் அதீத சுத்தமும், அதிகப் படியான அறிவுமே காரணம்!’’ என்கிறார் அந்த டாக்டர்.


புக்கிட் அமானில் அதிரடி மாற்றம்.

ஈப்போ, போதைப்பொருள் குற்றப்புலனாய்வு இலாகாவில் பல்வேறு உயர்மட்ட போலீஸ் அதிகாரிகள் கைது செய்யப்பட்டதைத் தொடர்ந்து புக்கிட் அமானில் ஒரு மிகப்பெரிய அதிகார மாற்றம் செய்யப்படவுள்ளது.கூடிய விரைவில் இந்த மாற்றங்கள் அமலுக்கு வரும் என்று போலீஸ் படை தலைவர் டான்ஸ்ரீ காலிட் அபு பக்கார் நேற்று தெரிவித்தார். எனினும், அது பற்றி மேலும் விவரிக்க அவர் மறுத்து விட்டார். நோன்பு பெருநாளுக்குப் பிறகு உயர்மட்ட நிலையில் நாங்கள் மிகப்பெரிய மாற்றங்களைச் செய்யவிருக்கிறோம். போதைப்பொருள் புலனாய்வு இலா காவில் மேற்கொள்ளப்பட்ட மறுசீரமைப்பின் கீழ் இதுவரை சுமார் 20 போலீஸ் அதிகாரிகள் இட மாற்றம் செய்யப்பட்டுள்ளனர். கீழ்மட்ட நிலையில் இந்நடவடிக்கை பூர்த்தியாகியுள்ளது. எனினும், இவ்விலாகாவின் கீழ் வேறு சில பிரிவுகளும் இருப்பதால் இன்னும் சில மாற்றங்கள் பாக்கி உள்ளன. போலீஸ் படையில் பணி, இட மாற்றம் சகஜம் என்றாலும், சில அசாதாரண சூழ்நிலைகளின் கீழும் அதிகாரிகள் மாற்றம் செய்யப்படுவது வழக்கம் என்று டான்ஸ்ரீ காலிட் கூறினார். 2012-ஆம் ஆண்டு பாதுகாப்பு குற்றத்தடுப்புச் சட்டத்தின் கீழ் போதைப்பொருள் இலாகாவைச் சேர்ந்த 20 போலீஸ் அதிகாரிகள் கைது செய்யப்பட்டுள் ளனர். இவர்களில் ஒரு துணை சூப்ரிண்டெண்டன், ஒரு இன்ஸ்பெக்டர் ஆகியோர் அடங்குவர். போதைப்பொருள் கடத்தல் பேர்வழிகளிடமிருந்து பணம் பெற்றுக்கொண்டு அவர்களுக்கு பாதுகாப்பு வழங்கியதாக இவர்கள் மீது குற்றஞ்சாட்டப்பட்டது. இதனிடையே, மலேசிய தேசிய பாதுகாப்பு பல்கலைக்கழக கடற்படை பயிற்சி அதிகாரியான ஜுல்ஃபார்ஹான் ஒஸ்மன் படுகொலை சம்பவம் பற்றி கருத் துரைத்த டான்ஸ்ரீ காலிட், இது பற்றி எதுவும் ஆரூடம் கூறாமல், போலீசார் தங்கள் புலனாய்வை மேற்கொள்ள அனுமதிக்கும்படி பொதுமக்களை அவர் கேட்டுக்கொண்டார்.பெக்கான் பாரு போலீஸ் நிலையத்தில் நேற்று நடைபெற்ற ஈப்போ மாவட்ட போலீஸ் அதிகாரிகளுடனான சந்திப்பிற்குப் பிறகு அவர் நிருபர்களிடம் பேசினார்.


காரின் மீது மோதிய டேனி ராஜ், திரி விக்ரம்

சிங்கப்பூர், சாங்கி விமான நிலையத்தில் வேலை செய்யும் இரு பாதுகாவலர்கள், தங்கள் இரவு நேரப் பணியை முடித்துவிட்டு கோஸ்வே வழியே வீடு திரும்பி கொண்டிருந்த போது பழுதாகி நின்று கொண்டிருந்த காரில் மோதி விபத்துக்குள்ளாகினர். நேற்று முன்தினம் காலை 10.30 மணியளவில் நிகழ்ந்த இந்த விபத்தில் டேனி ராஜ் முனியப்பன் (வயது 24), ஆர்.எல்.திரிவிக்ரம் (வயது 21) ஆகியோர் பலத்த காயங்களுக்கு ஆளாகியுள்ளனர். இவ்விருவரும் பயணித்த மோட்டார் சைக்கிள் செலேடார் நெடுஞ்சாலையின் வலது புறத்தில் பழுதாகி நின்று கொண் டிருந்த காரின் பின்புறத்தில் மோதி விபத்துக்குள்ளானதைக் காட்டும் காணொளி சமூக வலைத்தளங்களில் பரவி பெரும் அதிர்ச்சியை ஏற்படுத்தியுள்ளது.டேனி ராஜ் மோட்டார் சைக் கிளை ஓட்டியதாகவும் திரிவிக்ரம் பின்னால் அமர்ந்து வந்ததாகவும் கூறப்படுகிறது. சமூக வலைத் தளங்களில் பரவலாகி வரும் காணொளியில், மோட்டார் சைக்கிள் காரின் பின்புறம் மோதி திரிவிக்ரம் சாலையில் தூக்கி எறியப்படும் காட்சியும் மோட்டார் ஓட் டியான டேனி ராஜ் காரின் பின் புறத்தில் மோதி சாலையில் விழும் காட்சியும் இடம்பெற்றுள்ளன. பலத்த காயங்களுக்கு ஆளான இருவரும் சிகிச்சைக்காக கூ தேக் புவாட் மருத்துவமனைக்கு கொண்டு செல்லப்பட்டனர் என்று டேனி ராஜின் தந்தை முனியப்பன் (வயது 55) தெரிவித் தார். இந்த இரு நண்பர்களும் ஜொகூர் பாருவில் ஒரு வாடகை வீட்டில் தங்கி வேலை செய்து வந்தனர் என அவர் குறிப்பிட்டார். எப்பொழுதும் இது போன்ற விபத்து காணொளிகளைப் பார்க்கும்போது எந்தவித உணர்ச்சியும் எனக்கு ஏற்பட்டதில்லை. ஆனால், என் மகன் விபத்துக்குள் ளான அந்த காணொளியைப் பார்க்கும் போது என்னால் அதை தாங்கிக் கொள்ள முடியவில்லை. மோட்டார் பந்தயங்களில் ஈடுபடும் பழக்கம் என் மகனுக்கு இல்லை. என் மகனை கடவுள்தான் காப்பாற்ற வேண்டும் என்று முனியப்பன் வேதனையுடன் குறிப்பிட்டார். டேனி ராஜ்க்கு சிறு நீர்ப் பையில் காயம் ஏற்பட்டு ள்ளது. இடுப்பு, கை கால் பகுதி களில் எலும்பு முறிவு ஏற்பட்ட தோடு அதிக அளவில் இரத்தக் கசிவும் ஏற்பட்டுள்ளது. மேலும் அவர் சுய நினைவற்ற நிலையில் இருக்கிறார். திரிவிக்ரமிற்கு கால், இடுப்பு எலும்பில் முறிவு ஏற் பட்டு பேச முடியாத நிலை யில் உள்ளார். இருவரும் அவசர சிகிச்சைப் பிரிவில் அனுமதிக்கப்பட் டுள்ளனர். தங்களாலான உத வியை பாதிக்கப்பட்ட இருவருக் கும் அவர்களின் குடும்பத்திற்கும் நிச்சயமாக செய்வோம் என்று அவர்கள் பணிபுரியும் செர்டீஸ் சிஸ்கோ நிறுவனத்தின் மூத்த துணைத் தலைவரும் பாதுகாப்புப் பிரிவின் தலைவருமாகிய பேனி லிம் தெரிவித்தார். இந்த விபத்து குறித்த விசார ணையை போலீசார் மேற்கொண்டு வருகின்றனர்.


ஆவி வாக்காளர்கள் பதிவு.

மலாக்காவின் புக்கிட் பாரு சட்டமன்றத் தொகுதியில் 32 ஆவி உறுப்பினர்கள் ஒரே வீட்டில் தங்கியிருப்பது கண்டுபிடிக்கப் பட்டிருப்பதாக பெர்சே 2.0 அம்பலப்படுத்தியுள்ளது. புக்கிட் கட்டில், தாமான் சாவ்ஜானா புத்ரா, ஜாலான் எஸ்.ஜே1 என்ற முகவரியில் உள்ள வீட்டில் 32 வாக்காளர்களின் பெயர்கள் பதிவு செய்யப்பட்டி ருப்பதாக பெர்சே அதிகாரி சன் சூ சோங் கூறினார். நேற்று இது தொடர்பான நிருபர்கள் கூட்டத்தில் அவர் இவ்விவரங் களை வெளியிட்டார். ஒரே வீட்டில் 30 பேர் தங்கி யிருப்பது எப்படி சாத்தியமாகும்? அவர்கள் அனை வரும் அங்குள்ள சட்டமன்ற அல் லது நாடாளு மன்றத் தொகு தியைச் சேர்ந்தவர்களா என்பதை தாங்கள் அறிய விரும்புவதாக அவர் சொன்னார். அதே சமயம், மேலும் சுமார் 41 வாக்காளர்கள் எந்தவித முறையான முகவரியும் இன்றி நான்கரை மைல், கம்போங் புக்கிட் பெருவாங்கிற்கு மாற்றப்பட் டனர் என்பதையும் அவர் சுட்டிக்காட்டினார். முறையான வீட்டு முகவரி இல்லாத வாக்காளர்கள் பதிவை எவ்வாறு தேர்தல் ஆணையம் அனு மதிக்க முடியும் என்று அவர் வினவினார். இதனிடையே, ஆவி உறுப்பினர்களின் பதிவை தேர்தல் ஆணையம் அனுமதித்திருப்பது கேலிக்குரியதாக இருக்கிறது என்று பெர்சே தலைவர் மரியா சின் அப்துல்லா கூறினார்.


ஜி.வி.பிரகாஷுக்கு ஜோடியான மன்மதன் நாயகி

பாலிவுட்டில் பிரபல கதாநாயகியான மந்திரா பேடி, தமிழில் சிம்பு நடித்து வெளிவந்த ‘மன்மதன்’ படத்தில் ஒரு சிறிய கதாபாத்திரத்தில் நடித்திருந்தார். இந்நிலையில், தற்போது ஜி.வி.பிரகாஷ் நடிக்கும் ‘அடங்காதே’ படத்திலும் மந்திரா பேடி ஒரு முக்கிய கதாபாத்திரத்தில் நடிக்கவிருக்கிறார். ‘அடங்காதே’ படத்தை சண்முகம் முத்துச்சாமி என்ற புதுமுக இயக்குனர் இயக்குகிறார். இப்படத்தில் சரத்குமாரும் முக்கிய கதாபாத்திரத்தில் நடிக்கிறார். மேலும், வைபவி சந்தில்யா, தம்பி ராமையா, ‘நெருப்புடா’ புகழ் அருண் காமராஜ் ஆகியோரும் முக்கிய கதாபாத்திரத்தில் நடிக்கின்றனர். இப்படத்தை ஸ்ரீகிரீன் புரொடக்ஷன்ஸ் நிறுவனம் பிரம்மாண்டமாக தயாரிக்கிறது. ஜி.வி.பிரகாஷ் நடிப்பில் தற்போது ‘புருஸ்லீ’, ‘கடவுள் இருக்கான் குமாரு’ ஆகிய படங்கள் ரிலீசுக்கு தயாராக உள்ளது குறிப்பிடத்தக்கது


திரைப்படம் “சீமத்துரை”.

புவன் மீடியா வொர்க்ஸ் சார்பில் E சுஜய் கிருஷ்ணா தயாரிப்பில்,  சந்தோஷ் தியாகராஜன் கதை, திரைக்கதை, வசனம் எழுதி இயக்குநராக அறிமுகமாகும் திரைப்படம் “சீமத்துரை”.

இப்படத்தின் இசை மற்றும் ட்ரைலர் வெளியீட்டு விழா சென்னையில் நடைபெற்றது. இப்படத்தின் கதாநாயகன் கீதன், கதாநாயகி வர்ஷா பொல்லம்மா, இசையமைப்பாளர் ஜோஸ் ஃப்ராங்க்ளின் என இந்த விழாவில் கலந்து கொண்ட அத்தனை பேரும் இளை யோர்களாக இருந்தாலும் அவர்களை வாழ்த்த தமிழ்த் திரையுலகின் முன்னணி இயக்குனர்கள் மிஷ்கின், வசந்தபாலன், இயக்குனர் நடிகர் மனோபாலா, பொன்வண்ணன், தயாரிப்பாளர்கள் “அம்மா கிரியேஷன்ஸ்” சிவா, தனஞ்செயன், நடிகர்கள் கலையரசன், கதிர் மற்றும் எழுத்தாளர் நடிகர் வேலா ராமமூர்த்தி ஆகியோர் கலந்து கொண்டு விழாவை பிரம்மாண்டமாக்கினார்கள்.

குறிப்பாக இந்த படத்தில் நடித்ததோடு நின்று விடாமல், இசை வெளியீட்டு விழாவில் இவ்வளவு பிரபலங்களும் கலந்து கொள்வ தற்கு முக்கிய காரணமாக இருந்தவராகிய நடிகை விஜி சந்திரசேகரும் வந்திருந்து விழாவை சிறப்பாக்கினார்.

இயக்குநர் மிஷ்கின், தனது வழக்கமான பேச்சு நடையால் விழாவை கலகலப்பாக்கினார். “பொதுவாக இசை வெளீயிட்டு விழா என்பது பொய்கள் நிறைந்ததாகவே இருக்கும். இது என் படங்களுக்கும் பொருந்தும். ஆனால் உண்மையிலேயே இங்கே இந்த நிகழ்வில் கலந்து கொண்டிருப்பது எனக்கு மகிழ்ச்சியாக இருக்கிறது.

காரணம் இங்கு வந்திருப்பவர்களின் பொய்யற்ற வெகுளித்தனம். விஜி சந்திரசேகர் இந்திய சினிமா குறைத்து மதிப்பிட்டு வைத்தி ருக்கும் ஒரு நடிகை, நிச்சயம் அவர் வரும் நாளில் கொண்டாடப்படுவார். அவர் தோழமையோடு கண்டிப்பாக கேட்டுக்கொண்டதின் பெயரிலேயே நான் இங்கிருக்கிறேன்.

இயக்குநர் சந்தோஷ் என்னை சந்திக்க வந்திருந்த போது தான் அவரை முதன் முதலாகப் பார்த்தேன். பார்த்த மாத்திரத்திலேயே அவரது நம்பிக்கை மிகுந்த கண்களும், முகமும் எனக்கு மிகவும் பிடித்துப் போனது. அவரது நம்பிக்கையே “சீமத்துரை” நன்றாக இருக்கும் என உறுதிசெய்கிறது. தான் வாழ்ந்த மண் சார்ந்தே தனது முதல் படத்தை எடுத்துள்ள இயக்குநருக்கு வாழ்த்துகள். குறிப்பாக தனது முதல் படத்திலேயே இசை வெளியீட்டு விழாவில் “மேக்கிங்” காட்சிகளை ஒளிபரப்பிய நம்பிக்கை எனக்கு பிடித்திருந்தது.

இதற்கு முன்னர் நான் மட்டும் தான் “சித்திரம் பேசுதடி” படம் வந்தபோது இதை செய்தேன். இந்தப் படத்தில் கதாநாயகனாக நடித்திருக்கும் கீதன் மிகவும் இயல்பாக நடித்திருக்கிறார். அவரது முகம் எல்லோருக்குமே எளிதில் பதியும் விதத்தில் இருப்பது அவரது பலம், நிச்சயமாக உயரங்கள் தொடுவார்.

ட்ரைலரில் கருவாடு விற்பது போல காட்சிகள் இருந்தது, இந்த உலகத்தின் மிகமிக சுவையான உணவு கருவாடு தான். பழைய சோற்றுக்கும், கருவாட்டுக் குழம்பிற்கும் ஈடு இணையான உணவே கிடையாது. இங்கே மூன்று பாடல்களை ஒளிபரப்பினார்கள், நேரம் கருதி அதை குறைத்திருக்கலாம். ஆனால் அத்தனை பாடல்களையும் நம்மை பார்க்க வைத்தது கூட அவர்களது நம்பிக்கையை பிரதிபலித்தது.

இந்த படத்தின் பாடல்களை பார்க்கும் போது அதில் ஒரு மிகையில்லாத ஒளிப்பதிவு நேர்த்தியை காண முடிந்தது. இசையமைப்பாளர் ஜோஸ் ஃப்ரான்க்ளின் அழகான பாடல்களைக் கொடுத்திருக்கிறார். படக்குழுவினர் அத்தனை பேருக்கும் என் வாழ்த்துகள்.” என்று பேசி முடித்தார்.

விஜி சந்திரசேகர், “இந்தப் படத்தின் இயக்குநர் கதை சொன்ன விதம் எனக்கு பிடித்திருந்ததது. அதனால் தான் நடிக்க சம்மத்தித்தேன். இதில் பணியாற்றியிருக்கும் இந்த இளைஞர்களுக்கெல்லாம் என்னால் முடிந்த உதவியை செய்ய வேண்டும் என்பதற்காகவே அவர்களுக்கு துணையாக நிற்கிறேன்.

ஊரார் பிள்ளைகளை ஊட்டி வளர்த்தால் தன் பிள்ளைகள் தானே வளரும் என்பதை நம்புகிறேன். நம்மால் முடிந்த அளவிற்கு பிறருக்கு உதவுவது நல்லது. சீமத்துரையில் ஓரளவிற்கு நன்றாக நடித்திருக்கிறேன் என்று நினைக்கிறேன். வந்திருக்கும் அனைவருக்கும் நன்றி” என்று சுருக்கமாக பேசினார்.

எழுத்தாளர் வேலா ராமமூர்த்தி, “கோயில் திருவிழாக்களில் எத்தனை கடைகள் இருந்தாலும், கொண்டாட்டங்கள் நிறைந்திருந்தா லும் யானையை எல்லோரும் வியப்பாக பார்ப்பார்கள். அப்படி இந்த சீமத்துரை படத்தில் இந்த இளைஞர் படைக்கு நடுவில் யானை யாக விஜி சந்திரசேகர் நடித்திருக்கிறார்.

அவர் மதயானை கூட்டம் படத்தில் எனக்கு தங்கையாக நடித்திருந்தார், அப்போதே அவர் நடிப்பில் வியந்திருக்கிறேன். நிச்சயம் இந்த படத்திலும் மதயானை கூட்டம் படத்தில் வருவது போல வலுவான கதாபாத்திரத்தில் தான் அவர் நடித்திருப்பார். கதாநாயகன் கீதன் மிக அழகாக இருக்கிறார், அவரது சிரிப்பு எல்லோரையும் எளிதில் கவரும் வகையில் இருக்கிறது. அவர் நிச்சயமாக சாதிப்பார். அதே போல் வர்ஷா பொல்லம்மாவும் அழகாக இருக்கிறார்.

இருவருக்கும் என் வாழ்த்துகள். பொதுவாக தென் மாவட்டங்களின் கலாச்சாரத்தை விட தஞ்சாவூரின் கலாச்சாரம் மிகச் சிறப்பானது. அப்படிப்பட்ட தஞ்சாவூர் மண் சார்ந்து இந்த படத்தை இயக்கியிருக்கும் இயக்குனருக்கு என் பாராட்டுகளும் வாழ்த்துகளும்” என்று பேசினார்.


நிக்கோலுக்குத் தங்கம். சிவசங்கரிக்கு வெள்ளி.   ஆசியப் போட்டியில் சாதனை.

பலேம்பாங்,

ஆசிய விளையாட்டுப் போட்டியின் ஸ்குவாஷ் பிரிவில் தேசிய வீராங்கனை டத்தோ நிக்கோல் அன்ட் டேவிட் தங்கம் வென்ற வேளையில் எஸ். சிவ சங்கரி வெள்ளிப்பதக்கம் வென்றார். 18ஆவது ஆசிய விளையாட்டுப் போட்டி இந்தோனேசியாவின் ஜாகர்த்தா, பலேம்பாங் நகர்களில் விறுவிறுப்பாக நடைபெற்று வருகிறது. இதில் மகளிருக்கான ஒற்றையர் பிரிவு ஸ்குவாஷ் இறுதிப் போட்டி நேற்று நடைபெற்றது.

Read More: Malasyia Nanban Tamil Daily on 27.8.2018


மார்பு காம்புகளை பிளையரை கொண்டு திருகி பாலியல் கொடுமை செய்யப்பட்ட ஷமிரா!

குவாந்தானில் ஷமீரா கிருஷ்ணன் என்ற திருநங்கை படுகொலைச் சம்பவத்திற்கும், கடந்த இரு ஆண்டுகளுக்கு முன்னர் அவர் கடத்தப்பட்ட சம்பவத்திற்கும் சம்பந்தம் இருக் கலாம் என்ற கோணத்தில் போலீசார் விசார ணையை முடுக்கி விட்டுள்ளனர். ஷமீரா கடத்தப்பட்ட சம்பவம் தொடர்பாக வழக்கில் அவர்தான் முக்கியமான சாட்சியாவார். அந்த கடத்தல் சம்பவம் தொடர்பான வழக்கு செவி மடுப்பு அடுத்த வாரம் ஷா ஆலமில் நடைபெறவிருந்த நிலையில், ஷமீரா கிருஷ் ணன் படுகொலை செய்யப் பட்டிருப்பது இந்த சந் தேகத்தை மேலும் வலுப்படுத் துவதாய் அமைந்துள் ளது. 26 வயதான ஷமீராவைக் கடத்திய பி.கணேசன் மற்றும் எஸ். விக்னேஸ்வரன் ஆகிய இருவரும், செக்ஷன் 3 (1) கடத்தல் சட்டத்தின் கீழ் குற்றஞ் சாட்டப்பட்டுள்ளனர். இவர்கள் மீதான குற்றம் நிரூபிக்கப்பட்டால் மரண தண்டனை விதிக்கப்படலாம் என்பது குறிப்பிடத்தக்கது. கடந்த இரு ஆண் டுகளுக்கு முன், கிள்ளா னில் பி. சிலம்பரசன் எனும் இயற் பெயர் கொண்ட ஷமீரா மேற்கண்ட இருவரால் கடத்தப்பட்டார். எனினும், காரில் கடத்திக்கொண்டு போகும் வழியில் மற்றொரு வாகன த்துடன் மோதி சிறிய விபத்து ஏற்பட்ட போது, அவ்விருவரும் விபத்தில் சிக்கிய மற்றொரு கார் ஓட்டுனருடன் வாக்குவாதத்தில் ஈடுபட்ட போது, அங்கு வந்த போலீசார் காரின் பின் சீட்டில், ஷமீரா கைகள் கட்டப்பட்டிருப் பதைக் கண்டு அவரை மீட்டனர். இதனை யடுத்து கணேசன் மற்றும் விக்னேஸ்வரன் ஆகிய இருவரும் கைது செய்யப்பட்டு நீதிமன்றத்தில் நிறுத்தப்பட்டனர். இவ்வழக்கில், ஷமீரா கிருஷ்ணன் தான் முக்கிய சாட்சி என தென்கிள் ளான் மாவட்ட போலீஸ் தலைமை யகமும் உறுதி செய்துள்ளார். இதனி டையே, அடுத்த மாதம் விசாரணைக்கு வரும் இவ்வழக்கை வாபஸ் பெற்று விடலாமா என்ற யோசனை ஷமீராவிற்கு இருந்து வந்துள்ளது. இந்நிலையில் தான், ஷமீரா கிருஷ்ணன் கடந்த வியாழக்கிழமை அதிகாலையில் உணவு வாங்குவ தற்காக குவாந்தான், ஜாலான் பாசார் அருகே சென்ற போது, அவர் துப்பாக் கியால் சுடப்பட்டும், கைவிரல்கள் துண் டிக்கப்பட்டும், தலையில் பலத்த காயங்களுடனும் இறந்து கிடப் பது கண்டுபிடிக்கப்பட்டது குறிப் பிடத்தக்கது. இச்சம்பவம் தொடர்பில் போலீசார் தீவிர விசா ரணை மேற்கொண்டு வருகின் றனர். மிக கொடூரமாக கொலை செய்யப்பட்ட ஷமீரா உடல் அவர் பிறந்த தினமான நேற்று முன்தினம் வெள்ளிக் கிழமை பகாங், காராக்கில் தகனம் செய் யப்பட்டது. உறவினர்கள் திரளாக கலந்து கொண்டு தங் கள் சோகத்தை வெளிப்படுத் தினர். ஷமீரா குவாந்தானில் ஒரு பூக்கடையில் வேலை செய்து வந்தார். ஷமீராவின் இழப்பு, திரு நங்கை சமூகத்திற்கு பேரிழப்பு என்று வர்ணிக்கப்பட் டுள்ளது. திருநங்கை நலன் காக்கும் அமைப்பைச் சேர்ந்த நிஷா அயோப் கூறு கையில் ஷமீரா மிக அழகானவர் மட்டுமல்ல. கல கலப்பாக பழகக்கூடியவர் என் றார். தாம் கிள்ளானில் இருந்த சமயம், மீரா என்ற பெயரில் ஷமீ ராவும் தன்னுடன் இருந்ததாகவும் நிஷா அயோப் நினைவு கூர்ந்தார். ஷமீராவின் மற்றொரு தோழி கூறுகையில் இரண்டு ஆண்டு களுக்கு முன்பு ஷமீரா கடத் தப்பட்ட போது அது அவருக்கு ஒரு துரதிர்ஷ்ட மான தினம்தான் என்று சொல்ல வேண்டும் என்றார். 9-2-2015 அன்று ஷமீரா கடத்திச் செல்லப் பட்டார். அவர் கடத்தப்படுவதற்கு முன்பு அவரை கடத்தல்காரர்கள் பாலியல் ரீதியில் துன் புறுத்தியுள்ளனர். அவர் நிர்வாணமாக்கி, கைகால் களை முள்வேலி கம்பியி னால் கட்டிப்போட்டுள்ளனர். பின்னர் அவரின் உறுப்பில் போத்தல் களை திணித்துள்ளனர். அதன் பின்னர் அவரின் மார்பக காம் புகளை பிளையரைக் கொண்டு திருகி அவரை ரணப்படுத்தி, வலி தாங்க முடியாமல் அவர் கதறித் துடித்த போது அதனை கண்டு கடத்தல்காரர்கள் மகிழ்ந்திருக்கின்றனர். இந்த சம்பவத்திற்கு பின்னர் ஷமீரா மிகுந்த மன உளைச்ச லுக்கு ஆளாகி வந்ததையும் அந்த தோழி நினைவு கூர்ந்தார். தன் உயிருக்கு ஆபத்து காத்தி ருக்கிறது என்பதையும் அவர் அறிந்திருந்தார்.இந்நிலையில் அவர் கடத் தப்பட்ட வழக்கு விரை வில் விசாரணைக்கு வருவதை அறிந்து எதிரிகள் அவரை மறுபடியும் துன்பு றுத்தி சுட்டுக்கொன்று இருக்க லாம் என்று தாங்கள் சந்தேகிப்பதாக அந்தத் தோழி தெரிவித்தார். பொது வாகவே மலே சியாவில் உள்ள 67 விழுக்காடு திரு நங்கைகள் பாலியல் வன்கொ டுமைப் படுத்தப்படு கின்றனர் என்று ஆய் வுகள் காட்டுகின்றன.


அன்வார் வழக்கில் ஆஜராக வழக்கறிஞர் ஷாபிக்கு வெ.95 லட்சம் கட்டணமா?

கோலாலம்பூர் டத்தோஸ்ரீ அன்வார் இப்ராஹிமின் ஓரினப் புணர்ச்சி வழக்கில் அரசு தரப்பு வழக்கறிஞராக செயலாற்றிய மூத்த வழக்கறிஞர் முகமட் ஷாபி அப்துல்லா பிரதமரிடமிருந்து 95 லட்சம் வெள்ளியைப் பெற்றுள்ளார் என்று கூறப்படுவது குறித்து அதிகாரிகள் புலன் விசாரணை செய்ய வேண்டும் என பார்ட்டி அமானா நெகாரா (அமானா) தலைவர்கள் வலியுறுத்தியுள்ளனர். டாங் வாங்கி மாவட்ட போலீஸ் தலைமையகத்தில் நேற்று இது குறித்து புகார் செய்யப்பட்டது. அன்வார் இப்ராஹிம் சம்பந்தப்பட்ட வழக்குகளில் ஈடு படுவதை ஷாபி உடனே நிறுத்திக்கொள்ள வேண்டும் என்று புகார் செய்த பி.கே.ஆர். கட்சியின் இளைஞரணி தலைவர் நிக் நஸ்மி நிக் அஹ்மட் கூறினார். பி.கே.ஆர் தொடர்பு பிரிவின் இயக்குநர் ஃபாஹ்மி ஃபாட்ஸில், அதன் சமய பிரிவின் தலைவர் வான் ஜி வான் ஹுசின் ஆகியோருடன் நேற்று காலை 11 மணிக்கு நிக் நஸ்மி அப்புகாரை செய்தார். கடந்த 2015 மார்ச் 11-ஆம் தேதி நாடாளுமன்றத்தில் பக்ரி ஜ.செ.க. நாடாளுமன்ற உறுப்பினர் தெக் ஹொங் எழுப்பிய கேள்விக்கு பதிலளித்த பிரதமர் துறை அமைச்சரான டத்தோ நான்சி ஷுக்ரி,அன்வார் இப்ராஹும் ஓரினப் புணர்ச்சி வழக்கில் முகமட் ஷாபி வழங்கிய சேவைக்காக அரசாங்கம் மொத் தம் 1,000 வெள்ளி செலுத்தியதாகக் கூறினார். சட்டத்துறையில் நன்கு அனுபவம் வாய்ந்தவர் என்பதால் ஷாபியை அரசாங்கம் நியமனம் செய்தது. அட்டர்னி ஜெனரலும், ஷாபியும் அங்கீகரித்தால் மட் டுமே என்னால் முழுமையான தொகையை அம்பலப்படுத்த முடியும். இரு தரப்பு உடன்படிக்கையின் அடிப்படையில் அவரின் சேவைக்காக வெ.1,000 செலுத்தப்பட்டது என்பதை என்னால் சொல்ல முடியும் என்று அவர் விவரித்தார் என்பது குறிப்பிடத்தக்கது.


ம.பி.: இணை அமைச்சர் பதவியை நிராகரித்த சாமியார் பையூஜி மகாராஜ்  தற்கொலை

போபால்:

மத்திய பிரதேச அரசு அறிவித்த இணை அமைச்சர் பதவியை நிராகரித்த இந்து சாமியார் பையூஜி மகாராஜ் துப்பாக்கியால் சுட்டு தற்கொலை செய்து கொண்டார். மத்திய பிரதேசத்தில் கடந்த ஏப்ரல் மாதம் இந்து சாமியார்கள் 5 பேரை திடீரென இணை அமைச்சராக்கினார். இவர்களில் ஒருவர் பையூஜி மகாராஜ்.

ஆனால் தமக்கு அமைச்சர் பதவி வேண்டாம் என நிராகரித்துவிட்டார். சாமியார் பையூஜி மகாராஜூக்கு மகாராஷ்டிரா, மத்திய பிரதேசத்தில் ஏராளமான சீடர்கள் உள்ளனர். மத்திய பிரதேசத்தின் இந்தூரில் துப்பாக்கியால் சுட்டு பையூஜி மகாராஜ் இன்று தற்கொலை செய்து கொண்டதாக தகவல்கள் வெளியாகி உள்ளன. இது தொடர்பான கூடுதல் விவரங்கள் எதிர்பார்க்கப்படுகின்றன.


வாழ்க்கைச்  செலவின அதிகரிப்பின் எதிரொலி

பொதுத் தேர்தலில் தேசிய முன்னணி யின் வெற்றியை நிர்ணயம் செய்வதில் நம்பிக்கைக்குப் பாத்திரமாக இதுவரை இருந்து வந்துள்ள நாட்டின் சுமார் 16 லட்சம் அரசு ஊழியர்கள், தங்கள் வாழ்வாதாரத்தை பெரிதும் பாதித்துள்ள வாழ்க்கைச் செலவினங் களின் அதிகரிப்பின் காரணமாக பிரதமர் டத்தோஸ்ரீ நஜீப் துன் ரசாக்கிற்கான தங்கள் ஆதரவை மறுபரிசீலனை செய்யக்கூடும் என்று தகவல்கள் கூறுகின்றன. மாநில உதவித் தொகைகள் குறைக்கப்பட்டது, ஜி.எஸ்.டி அறிமுகம் செய்யப்பட்டது போன்ற நடவடிக்கைகள் பொதுமக்கள் மீது கூடுதல் சுமையை ஏற்படுத்தியுள்ளன. அதன் தாக்கத்தை அவர்கள் உணரத் தொடங்கியுள்ளனர் என்று ராய்ட்டர் செய்தி நிறுவனம் கூறுகிறது.நாட்டின் 14-ஆவது பொதுத் தேர்தல் 2018-இல்தான் என்றாலும், அதற்கான ஆயத்தப் பணிகள் தற்போது மிகவும் பரபரப்பாக மேற்கொள்ளப்பட்டு வருகின்றன. வாக்காளர்களில் 15 விழுக்காட்டினராக இருக்கக்கூடிய அரசு ஊழியர்கள் இம்முறை தேசிய முன்னணிக்கு எதிராக வாக்களிக்கக்கூடும் என்று அம்னோ அடிமட்ட தலைவர்களில் ஒருவரான ரிஸால்மான் மொக்தார் கருத்துரைத்தார்.நாம் இந்த பிரச்சினைக்கு அவசரமாகத் தீர்வு காண வேண்டியுள்ளது. தவறினால் இதன் பாதிப்பை நாம் சந்திக்க நேரிடும் என்றும் அவர் சொன்னார். அதிகரித்து வரும் வாழ்க்கைச் செலவினங்களை ஈடு செய்யும் நடவடிக்கையில் அரசாங்க ஊழியர்கள் மிகப்பெரிய கடனாளியாக மாறிவிட்டனர். சுமார் 60,000-க்கும் மேற்பட்டவர்கள் திவாலாகும் அபாயம் நிலவுவதாக கியூபெக்ஸ் தலைவர் அஜி மூடா அண்மையில் கூறியிருந்தார்.வாழ்க்கைச் செல வினங்கள் அதிகரிப்பின் நேரடி தாக்கம்தான் இது. அரசு ஊழியர்கள் தங்கள் சக்திக்கும் மிஞ்சிய கடனை எடுத்து, திருப்பிச் செலுத்த முடியாமல் திண்டாடு கின்றனர் என்றார் அவர். கோலாலம்பூர் அல்லது பினாங்கு போன்ற பெரிய நகரங்களில் வாழும் அரசு ஊழியர்கள் கடுமையான பாதிப்பை எதிர்நோக்கியுள்ளனர். பகுதி நேர வேலைகளை பார்க்க முடியாத சூழலில் அவர்கள் இருப்பதே இதற்கு காரணமாகும் என்று ஓர் அரசியல் ஆய்வாளரான அடிப் சுல்கப்லி கூறுகிறார். எனி னும், வாழ்க்கைச் செலவின அதிகரிப்பு தொடர்பில் மக்களின் சுமைகளை குறைக்க தாங்கள் அதிகம் செய்திருப்பதாக பிரதமர் நஜீப் கூறியுள்ளார்.


வீடியோ பார்த்தால் 7 நாளில் கொல்லும் பேய்!

ஜப்பானிய ஹாரர் படங்களுக்குப் பெரிய வரவேற்பு எப்போதுமே இருக்கும். ‘தி க்ரட்ஜ்’, ‘ஒன் மிஸ்டு கால்’, ‘ரிங்’ என வரிசையாகப் பல படங்கள் ஹாலிவுட்டில் ரீமேக்கும் செய்யப்பட்டன. இதில் ’ரிங்’ படமே இரண்டு பாகங்களாக ஹாலிவுட்டில் வெளியானது. அதன் மூன்றாவது பாகம் ‘ரிங்ஸ்’ இப்போது வெளியாகியிருக்கிறது. அது ஒரு வீடியோ டேப். அதிலிருக்கும் வீடியோ மிக விநோதமான ஒன்று. அந்த சாபம் உள்ள வீடியோவைப் பார்ப்பவர், ஏழு நாட்களில் இறந்துவிடுவார். இதுதான் ’கொஜி சுஷுகி’ 1991-ல் எழுதிய ஜப்பானிய நாவல் 'ரிங்'-கின் பாட்டம் லைன். இதைத் தழுவி 1998-ல் ஹைடியோ நகாடா ஜப்பானிய மொழியில் இயக்கினார். அதைத் தொடர்ந்து, கொரிய மொழியிலும், ஹாலிவுட்டிலும் ரீமேக் செய்தார்கள். எல்லாவற்றிலும் அதே வீடியோ டேப்; அதே ஏழு நாள் கெடுதான். இப்போது வெளியாகியிருக்கும் படத்தில், ’ஸ்பெஷல் அடேங்கப்பா ஆஃபர்’ ஒன்றை இணைத்திருக்கிறார்கள். ஏழு நாட்களுக்குள் நீங்கள் பார்த்த வீடியோவை ஒரு காப்பி எடுத்து இன்னொருவரைப் பார்க்க வைத்துவிட்டால், மரணத்திலிருந்து நீங்கள் தப்பிவிடலாம். ஆரம்பத்திலேயே அந்த வீடியோவைப் பார்த்த ஒருவர் தப்பிக்க நினைத்து விமானத்தில் செல்ல, மொத்த பேரும் விபத்துக்குள்ளாவதில் இருந்து துவங்கி, வீடியோவின் விபரீதத்தை உணர்த்துகிறார்கள். இரண்டு வருடங் களுக்குப் பிறகு பேராசிரியர் கேப்ரியல் கையில் அந்த டேப் கிடைக்க, அவர் அதை வைத்து ஆராய்ச்சிகள் செய்து, பேய் இருக்கிறது என நிரூபிக்க நினைக்கிறார். ஜூலியா - ஹால்ட் இருவரும் காதலர்கள். ஹால்ட் சேரும் கல்லூரியில்தான் கேப்ரியலும் இருக்கிறார். ஹால்ட் ஆபத்தில் இருக்கிறான் என ஜூலியாவுக்குத் தகவல் வர, அவனைப் பார்ப்பதற்காகச் செல்கிறாள். அங்குதான் இந்த டேப் பற்றி அவளுக்குத் தெரிய வருகிறது. ஹால்ட், கேப்ரியலின் ஆராய்ச்சிக்காக அந்த வீடியோவைப் பார்த்துவிட்டான், அவனைக் காப்பாற்றுவதற்காக அந்த வீடியோவைப் பார்க்கிறாள் ஜூலியா. வீடியோ முடிந்த அடுத்த நொடி தொலைபேசி ஒலிக்கிறது, ஹஸ்கி வாய்ஸில்..."செவன் டேய்ஸ்' எனக் குரல் கேட்கிறது. பின்பு என்ன ஆகிறது என்பது மீதிக் கதை.


அந்நிய நாட்டினர் சந்தை கடைகளில் வேலை செய்யத் தடை!

அந்நிய நாட்டை சேர்ந்தவர்கள் செபராங் நகராண்மைக் கழகத் துக்கு சொந்தமான சந்தை, கழகத்தின் கீழ் பதிந்துள்ள வியாபாரிகளுடன் வேலை செய்ய தடை விதிக்கப்பட்டுள்ளது. இந்த தடையானது ஜூன் முதல் நாள் தொடக்கம் அமலுக்கு வரும் என்று செபராங் பிறை நகராண்மைக் கழக தலைவர் டத்தோ மைமூனா முகமட் செய்தியாளர்களிடம் கூறினார். இந்த உத்தரவு அந்நிய நாட்டினராக குடியுரிமை பெற்றவர்களுக்கும் அடங்கும் என்றும் அவர் மேலும் குறிப்பிட்டார். இந்த தடை உத்தரவின் முக்கிய நோக்கம் நகராண்மைக் கழகத்துக்கு சொந்ததமான சந்தை மற்றும் அங்காடி கடைகளில் அந்நிய நாட்டினர் வியாபாரம் செய்வதை துடைத்தொழிக்கும் ஒரு முயற்சி என்றும் அவர் குறிப்பிட்டார். இதனிடையே செபராங் பிறை நகராண்மைக் கழகத்துக்கு 31 சந்தைகளும் 66 வியாபார தளங்களை கொண்டிருப்பதாகவும் கூறிய அவர், இதில் 5600 பேர் ஊழியர்களாக பணியாற்று வதுடன், இந்த புதிய விதி முறையினால் அந்நிய நாட்டினரை வேலைக்கு அமர்த்துவதை தவிர்க்க அங்காடி உரிமையாளர்கள் அறிவுறுத்தப் பட்டிருப்பதாக அவர் மேலும் விவரித்தார். இந்த புதிய விதி முறையினை மீறும் அங்காடி கடை உரிமையாளர்களின் வியாபார உரிமம் தடை விதிக்கப்பட்டு ரத்து செய்யவும் கூடலாம் என்று கூறிய டத்தோ மைமூனா இது நகராண்மைக் கழகத்தின் கீழ் இயங்காத வியாபாரி களுக்கும் பொருந்தும் என்றும் அவர் தெரிவித்தார். இதர வியாபார கடைகளில் உள்நாட்டை சேர்ந்த ஊழியர்கள் 30% இருப்பதை உறுதி செய்யப்பட வேண்டும் என்றும், வியாபார கடைகளில் பொருத் தப்படும் விளம்பர பலகைகளில் மலாய்,சீனம்,ஆங்கிலம் மற்றும் தமிழ் ஆகிய மொழிகள் இடம் பெறலாம் என்றும் இதர மொழிகளுக்கு தடை விதிக்கப்பட்டுள்ளதாக அவர் மேலும் குறிப்பிட்டார். இந்த புதிய விதி முறை வரும் ஜூன் மாதம் முதல் அமல்படுத்த எண்ணம் கொண்டிருந்தாலும் வியா பாரிகள், அங்காடி வியாபாரிகள், பொது மக்களின் கருத்துக்களை முதலில் கண்டறிய நடவடிக்கை எடுக்கப்படும் என்று தெரிவித்த அவர் கருத்துக்களை செபராங் பிறை நகராண்மைக் கழகத்துக்கு சொந்தமான அகப் பக்கமான தீதீதீ.ட்ணீண்ணீ.ஞ்ணிதி.ட்தூஅல்லது நகராண்மைக் கழக முகநூலான ட்ணீண்ணீ ஆகியவற்றில் கருத்துக்களை தெரிவிக் கலாம் என்றும் அவர் கேட்டுக் கொண்டார்.


பிரதமராக இருவரை முன்னிலைப் படுத்துக.

பெட்டாலிங்ஜெயா பக்காத்தான் அளவுக்கு மீறி நம்பிக்கையாக இருப்பது அதற்கு நல்லதல்ல என்று ஜசெகவின் ஜாயிட் இப்ராஹிம் குறிப்பிடுகிறார். அடுத்த பொதுத்தேர் தலில் தேசிய முன்னணி வீழ்த்தப்படுமானால் அடுத்த பிரதமர் யார் என்பதில் பக்காத்தான் ஹராப்பான் கூட்டணியில் உள்ள உறுப்பு கட்சிகளின் மத்தி யில் போதிய கருத்திணக்கம் நிலவவில்லை என்று ஜாயிட் இப்ராஹிம் வருத்தம் தெரிவித்தார். ஒருவர் மட்டு மல்ல. ஒருவருக்கு மேற்பட்டோர் பிரதமர் வேட்பாளர் என்று முன்னிலைப்படுத்துவது பக்காத்தானுக்கு நன்மை பயக்கும் என்று முன்னாள் அமைச்சருமான ஜாயிட் இப்ராஹிம் சுட்டிக்காட் டினார் அன்வார் இப்ராஹிம்தான் 7ஆவது பிரதமர் என்று பிகேஆர் பரபரப்பாக பிரகடனம் செய்கிறது. அதுமட்டுமா, மேலும் ஒரு படி சென்று அன்வார் அந்த பொறுப்புக்கு வருவதற்கு முன்பு பிகேஆர் கட்சியின் தலைவர் டாக்டர் வான் அஸிஸா வான் இஸ்மாயில் இடைக் காலமாக இப்பணியினை மேற் கொண்டுவருவார் என்றும் அறிவிக்கப்பட்டுள்ளது. 12ஆவது பிகேஆர் மாநாட்டில் அன்வார்தான் 7ஆவது பிரதமர் என்று பேராளர்கள் சுலோக அட்டை களை ஏந்தி நின்றது சரியா தப்பா என்று ஜாயிட் இப்ராஹிம் வினவினார். துன் மகாதீரையும் டான்ஸ்ரீ மொகிதீன் யாசினையும் இவை எல்லாம் அவமதிப் பதற்கு சமம் என்று இவர் சுட்டிக்காட்டினார். இன்னும் எதிலுமே எதிர்க்கட்சி வெற்றியினை சாதிக்காத பட்சத்தில் பிகேஆர் இப்படி அவசர குடுக்கையாக அடுத்த பிரதமர் அறிவிப்பினை செய்வது அக் கட்சியின் ஆணவப் போக்கினையே காட்டுகிறது. எதிர்வரும் தேர்தலில் அரசை அமைக்க தேவைப்படும் 112 இடங்களை எதிர்க்கட்சியினர் கைப்பற்ற முடியுமா என்பது குறித்து இப்போதைக்கு சொல்வதற்கு இல்லை. அடுத்த பிரதமர் தாங்கள்தான் என்று சுலோக ஏட்டை ஏந்தி தம்பட்டம் அடிக்கும் தரப் பினர் இதுகுறித்து இதர கட்சிகளுடன் கலந்தாய்வு செய்ய தவறியதேன்? ஒன்றை இங்கே நினைவூட்ட விரும்புகிறேன். எதிர்க்கட்சி ஆதரவாளர் அன வருமே அன்வார் பிரதமராக வருவதற்கு ஆதரிக்கிறார்கள் என்று சொல்வதற்கில்லை.


இன்று குற்றவாளிக் கூண்டில் ஏற்றப்பட்டார்  நஜீப்

கோலாலம்பூர்,

பத்தாண்டுகளுக்கு முன்பு, 2009-இல்  ஏப்ரல்  3-ஆம்  தேதி நாட்டின்  ஆறாவது பிரதமராக டத்தோஸ்ரீ நஜீப்  துன்  ரசாக்  பதவிப்பிரமாணம் எடுத்துக்கொ ண்டார். நேற்று, அதே ஏப்ரல்  3-ஆம்  தேதி அவர் மிகப்பெரிய ஊழல்  வழக்கின்  தொடர்பில் உயர்  நீதிமன்றத்தின் குற்றவாளிக்  கூண்டில் நிறுத்தப்பட்டார். இதுவும்  ஒரு வரலாற்றுப்பூர்வ நிகழ்வாகவே கருதப்படுகிறது. பத்தாண்டுகளுக்கு முன்பு பிரதமராகப் பதவியேற்க அரண்மனை படிகளை ஏறிய நஜீப், கால த்தின்  சுழற்சியில்  பத்து ஆண்டுகளுக்குப் பிறகு,  அதே நாளன்று குற்றஞ்சாட்டப்பட்டு நீதிமன்றப்  படிகளில்  ஏறுவார்  என்று கனவு கூட கண்டிருக்க மாட்டார்.

Read More: Malaysia Nanban Tamil Daily on 4.4.2019


அந்நியத் தொழிலாளர்கள் கைது வேட்டையை நிறுத்துவீர்.  வலுக்கிறது எதிர்ப்பு

கோலாலம்பூர்,

வெளிநாட்டுத் தொழிலாளர் களின் பிரச்சினைகள் குறித்து சம்பந்தப்பட்ட இரு அமைச்சர்களை நேரில் சந்தித்து பேசவிருப்பதால், அந்தத் தொழிலாளர்கள் மீதான குடிநுழைவு சோதனைகள் தற்காலிகமாக நிறுத்தி வைக்கப்பட வேண்டும் என்று அரசாங்கத் திற்கு கோரிக்கை விடுக்கப்பட்டது.

Read More: Malaysia Nanban Tamil Daily on 6.7.2018


பாஜக எம்.எல்.ஏ தலையை கொண்டு வந்தால் 50 லட்சம் பரிசு; முன்னாள் எம்.எல்.ஏ அறிவிப்பு.

உத்திரப்பிரதேசத்தில் நடைபெற்ற பாஜக பேரணியின் போது மாயாவதி குறித்து அவதூறாகப் பேசிய பாஜக பெண் எம்.எல்.ஏ சாதனா சிங் தலையைக் கொண்டு வருபவர்களுக்கு 50 லட்ச ரூபாய் சன்மானமாக வழங்கப்படும் என்று பகுஜன் சமாஜ் கட்சியின் முன்னாள் எம் எல் ஏ விஜய் யாதவ் தெரி வித்துள்ளது பெரும் சர்ச்சையை ஏற்படுத்தியுள்ளது. கடந்த சனிக்கிழமை நடைபெற்ற பாஜக பேரணியில் கலந்துகொண்ட சாதனா சிங், 'மாயாவதிக்கு சுய மரியாதையே கிடையாது. பெண் இனத்துக்கே அவர் ஒரு கறை.

அவர் ஆணும் இல்லை, பெண்ணும் இல்லை. மூன்றாம் பாலினத்தவர் போல உள்ளார் என கூறி திரவுபதியுடன் ஒப்பிட்டு பேசினார். இது அம்மாநில அரசிய லில் பெரும் பரபரப்பை ஏற்படுத்தியது. இதுதொடர்பாக சாதனா சிங் மீது காவல்நிலையத்தில் புகாரளிக்கப்பட்ட நிலையில் அவர் தனது பேச்சுக்காக மன்னிப்பு கேட்டு அறிக்கை விடுத்திருந்தார். இந்நிலையில் மாயாவதியின் கட்சியில் உள்ள முன்னாள் எம்.எல்.ஏ விஜய் யாதவ் சாதனா சிங்கின் தலையை கொண்டுவருபவருக்கு 50 லட்சம் தருவதாக அறிவித்து பரபரப்பை ஏற்படுத்தியுள்ளார்.


ஸ்டாலினால் முதல்வராகவே முடியாது....

சென்னை:

ஸ்டாலினால் ஒரு போதும் முதல்வராக முடியாது. அனைத்து கட்சி கூட்டத்தை கூட்ட அவர் என்ன கருணாநிதியா என்று தேமுதிக பொது செயலாளர் விஜயகாந்த் கேள்வி எழுப்பியுள்ளார். 2011-ஆம் ஆண்டு திமுக என்ற மாபெரும் கட்சியை பின்னுக்கு தள்ளிவிட்டு அதிமுக கூட்டணியில் தேமுதிக போட்டியிட்டது. இதில் கணிசமான தொகுதிகளில் வெற்றி பெற்று எதிர்க்கட்சித் தலைவராக பொறுப்பேற்றார். இந்நிலையில் 2016-ஆம் ஆண்டு வைகோ ,திருமாவளவன் உள்ளிட்டோர் உள்ள மக்கள் நலக் கூட்டணியில் இணைந்து போட்டியிட்ட தேமுதிக ஒரு தொகுதிகளில் கூட வெற்றி பெறவில்லை. ஆனால் திமுகவோ 89 தொகுதிகளில் வெற்றி பெற்றுள்ளது.

தமிழகத்தில் ஏற்பட்டுள்ள வெற்றிடம், காவிரிக்கான அனைத்துக் கட்சி கூட்டம் உள்ளிட்டவை குறித்து ஆங்கில நாளிதழ் ஒன்றுக்கு விஜயகாந்த் பேட்டி அளித்தார். அப்போது அவர் கூறுகையில், காவிரி விவகாரத்தில் அனைத்து கட்சி கூட்டத்தை கருணாநிதி கூட்டியிருந்தால் நான் முதல் ஆளாக பங்கேற்றிருப்பேன்.

ஆனால் திமுக சார்பில் கூட்டப்பட்ட அனைத்து கூட்டங்களும் மு.க.ஸ்டாலினை மையப்படுத்தியே இருந்தது. அதுபோன்ற கூட்டங்களில் நானும் பங்கேற்று ஸ்டாலினின் துதி பாட வேண்டுமா?, அதற்கு ஸ்டாலின் என்ன கருணாநிதியா?

2016-ஆம் ஆண்டு நடைபெற்ற தேர்தலில் திமுக கூட்டணியில் இடம்பெற்று குறைந்தது 60 தொகுதிகள் வேண்டும் என நாங்கள் விரும்பினோம், ஆனால் திமுகவோ 40 தொகுதிகள் தர தயாராக இருந்தது. அதிகாரப் பகிர்வு என்ற நிபந்னைக்கு ஸ்டாலின் ஒப்புக் கொள்ளவில்லை. அது நடந்து இருந்தால் நானும் அவரும் அமைச்சர்களாக இருந்திருப்போம். இனி ஸ்டாலின் ஒரு போதும் முதல்வராக முடியாது.

தமிழகத்தில் பாஜக காலூன்ற வாய்ப்பே இல்லை என்றார் விஜயகாந்த். 2016-இல் ஒரு தொகுதியில் கூட வெற்றி பெறாமல், டெபாசிட் கூட வாங்காத தேமுதிக பொதுச் செயலாளர் விஜயகாந்த் ஸ்டாலினை கிண்டல் செய்வது திமுகவினரிடையே நகைப்பை ஏற்படுத்தியுள்ளது.


மலாய் மாணவர்கள் அரசாங்க பல்கலைக்கழகங்களில் நுழைவதற்காக உருவாக்கப்பட்ட மெட்ரிகுலேஷன்

புத்ராஜெயா,

கல்வியறிவு குறைவாக உள்ள மலாய் மாணவர்கள் கொல்லைப்புற வழியாக அரசாங்க பல்கலைக்கழகங்களில் நுழைவதற்காக உருவாக்கப்பட்டதுதான் மெட்ரிகுலேஷன் என்ற உண்மையை  பிரதமர் துன் டாக்டர் மகாதீர் முகமட் நேற்று வெளிப்படையாகத் தெரிவித்தார். எனினும், இதற்கான வாய்ப்புகளைத் திறந்துவிட அரசாங்கம் முடிவு செய்த பிறகு, பல்கலைக்கழக மாணவர் சேர்க்கையை அதிகரிப்பதற்கான இந்த கொல்லைப்புற வழிக்கு மற்ற இன மாண வர்கள் மத்தியில் ஆர்ப்பரிப்பு அதிகமாகவே இருக்கிறது என்று அவர் சொன்னார்.

Read More: Malaysia Nanban Tamil Daily on 7.5.2019


மம்தாவுக்கு கம்யூனிஸ்ட் திடீர் ஆதரவு

நேற்று காவல்துறை ஆணையரிடம் விசாரணை நடத்த சென்ற சிபிஐ அதிகாரிகளை அம்மாநில காவல்துறையினரால் தடுத்து நிறுத்தப்பட்டனர். இதை அடுத்து, கொல்கத்தாவிலுள்ள காவல் ஆணையர் இல்லத்தில் அம்மாநில முதல்வர் மம்தா பானர்ஜி  ‘ஜனநாயகத்தை காப்போம்’ எனக்கூறி தர்ணாவில் ஈடுபட்டுள்ளார். இதனால் இந்தியா முழுவதும் பரபரப்பை ஏற்படுத்தியுள்ளது.

அரசியல் சாசன அமைப்புகள் மீதான பாஜகவின் தொடர் தாக்குதலின் ஒரு பகுதியாகவே மேற்குவங்க மாநிலத்தில் நடைபெற்ற நிகழ்வுகள் உள்ளது என்று காங்கிரஸ் தலைவர் ராகுல் காந்தி தெரிவித்துள்ளார். மேலும், அதிகாரத்தை வீழ்த்த அனைத்து எதிர்க்கட்சிகளும் ஓரணியில் நிற்கும் என அவர் கூறி யுள்ளார். இந்நிலையில் மேற்கு வங்கத்தில் திரிணாமுல் காங்கிரஸுக்கு எதிர் கட்சியாக உள்ள கம்யூனிஸ்ட் கட்சி இந்த தர்ணா போராட்டத்திற்கு ஆதரவு கொடுத்திருக்கிறது.


தற்கொலைக்கு காரணமாகும் மன உளைச்சல்!

உலகம் முழுவதும் சுமார் 35 கோடிக்கும் அதிகமானோர் மன அழுத்தப் பிரச்சினையால் பாதிக்கப்பட்டுள்ளனர். அப்பிரச்சினைக்கு உடனடியாக தீர்வு காணப்படாவிட்டால் அதனால் பாதிக்கப்பட்டவர்கள் தற்கொலை செய்து கொள்ளும் அளவிற்கு மோசமான முடிவை எடுக்கக் கூடும். பதினைந்து வயதிலிருந்து 29 வயதுக்கு உட்பட்டவர்களை உட்படுத்திய உயிரிழப்புக்கு இரண்டாவது மிக முக்கிய காரணமாக தற்கொலை விளங்குகிறது என ஆய்வுகள் கூறுகின்றன. அனைத்துலக ரீதியில் உயிரிழப்புக்கான 4 ஆவது மிக முக்கியக் காரணமாக தற்கொலை விளங்குகிறது என உலக சுகாதார நிறுவனம் கூறுகிறது. 2020 ஆம் ஆண்டில் அது இரண்டாவது மிகப் பெரிய காரணமாக உருவெடுக்கக் கூடும் எனவும் எச்சரித்துள்ளது. மலேசியாவில் ஆண்களைக் காட்டிலும் பெண்களே அதிக மன அழுத்தப் பிரச்சினைக்கு ஆளாவதாக கண்டறியப்பட்டிருக்கிறது. ஆண்களைக் காட்டிலும் இருமடங்கு அதிகமான பெண்கள் இப்பிரச்சினையை எதிர்நோக்குகின்றனர். நாட்டிலுள்ள பல இன மக்களிடையே, மலாய்க்காரர்கள் மத்தியில் தற்கொலை முயற்சிகளும் சம்பவங்களும் மிகக் குறைவாக பதிவாகியிருப்பதாக புள்ளி விவரங்கள் காட்டுகின்றன. தற்கொலைக்கும் மன அழுத்தப் பிரச்சினைகளுக்கும் மிக நெருங்கிய தொடர்பு இருப்பதாக உளவியல் ஆய்வாளர்கள் கூறுகின்றனர். மலேசியாவில் மேற்கொள்ளப்பட்ட சில ஆய்வுகளின் அடிப்படையில், பெண்கள் குறிப்பாக இந்தியப் பெண்கள் மன உளைச்சலுக்கு அதிகம் ஆளாவதாக கண்டறியப்பட்டிருக்கிறது. மன உளைச்சலினால் பாதிக்கப்படும் இந்தியப் பெண்கள் மேலும் பல நோய்களின் தாக்கத்திற்கு ஆளாவதாகவும் மலேசிய மன ஆரோக்கிய அமைப்பின் துணைத் தலைவர் டத்தோ டாக்டர் அண்ட்ரூ மோகன்ராஜ் சந்திரசேகரன் கூறுகிறார். இந்தியப் பெண்களின் வாழ்க்கை முறை இதற்கு முக்கியக் காரணமாக இருக்கலாம் என அவர் குறிப்பிட்டார். சமூகவியல் நடவடிக்கைகளில் ஈடுபடாமல், குடும்பத்திற்கும் வேலை செய்வதற்கும் மட்டுமே நேரத்தை செலவிடுவது மன அழுத்தப் பிரச்சினைக்கான அடிப்படை காரணமாக அமையலாம் என அவர் சொன்னார். மேலும், மன உளைச்சலால் பாதிக்கப்பட்டவர்கள் மருத்துவர்களின் ஆலோசனையை நாட வேண்டிய அவசியம் குறித்து உணராமல் இருப்பது, அலட்சியம், நிதி பற்றாக்குறை உள்ளிட்டவையும் அதிகமான இந்தியப் பெண்கள் இப்பிரச்சினையை எதிர்நோக்கக் காரணமாக அமைந்துள்ளது. நவீன தொழில்நுட்ப யுகத்தில், தொலைத்தொடர்பு சாதனங்கள் பரிணாம வளர்ச்சி கண்டிருக்கும் நிலையில், இதர மக்களுடனான தொடர்பு முற்றாக துண்டிக்கப்பட்டுள்ளது. பலர் குறிப்பாக நகர்களில் வசிப்பவர்கள், அவர்களின் அண்டை அயலாரைக் கூட அறிந்திருப்பதில்லை. பரபரப்பான வேலை சூழலுக்குப் பின் குடும்பத்துடனோ நண்பர்களுடனோ அல்லது அண்டை வீட்டாருடனோ சகஜமாக பேசிப்பழக பலருக்கு நேரம் இருப்பதில்லை. மனம் விட்டுப் பேச நம்பிக்கைக்குரியவர்களும் நெருக்கமானவர்களும் எவரும் இல்லாததாலும், உடலுக்கு புத்துணர்ச்சி தரக் கூடிய நடவடிக்கைகளில் ஈடுபடாமல் இருப்பதாலும் அதிகமான இந்தியப் பெண்கள் மன அழுத்தத்தினால் பாதிக்கப்படுகின்றனர். மேலும், வேலைக்குச் செல்லாமல் வீட்டு வேலைகளில் முடங்கிக் கிடக்கும் குடும்பப் பெண்கள், தொலைக்காட்சியின் முன் அதிக நேரத்தை செலவிடுவதும் இதற்கு காரணமாக அமையலாம் என அண்ட்ரூ கோடி காட்டியுள்ளார். இந்திய குடும்பங்களின் துயரங்களையும் பெண்களின் சோகங்களையும் பெரும்பாலும் மையமாகக் கொண்டு தயாரிக்கப்படும் தொலைக்காட்சி சீரியல் நாடகங்கள் மன உளைச்சலை ஏற்படுத்த வழிவகுக்கிறது. எந்நேரமும் அழுகையும், மற்றவர்களுக்கு கொடுமை, தீமை, இழைக்கும் கெட்ட எண்ணத்தையும் கொண்ட கதாபாத்திரங்கள், தொலைக்காட்சி நாடகங்களை அதிகம் பார்க்கும் பெண்களின் மனதில் ஆழமாக பதிந்து பாதிப்பை ஏற்படுத்துகின்றன என ஆய்வு முடிவு கூறுகிறது. ஆண்களைக் காட்டிலும் பெண்கள் அதிகமானோர் மன உளைச்சலால் பாதிக்கப்படுவதாக உலக சுகாதார நிறுவனம் எச்சரித்துள்ளதை டாக்டர் அண்ட்ரூ சுட்டிக் காட்டினார். அதிலும் குறிப்பாக இந்தியப் பெண்களே உலகில் அதிக மன உளைச்சலுக்கு ஆளாகும் தரப்பாக வகைப்படுத்தப்பட்டுள்ளனர். திரைப்படம், நாடகம், சமூக பொருளாதார நெருக்கடி, வாழ்க்கை முறை ஆகியன இந்தியப் பெண்கள் இப்பிரச்சினையை எதிர்நோக்க முக்கிய காரணமாக கண்டறியப்பட்டுள்ளது. மோசமான விளைவுகளை ஏற்படுத்துவதற்கு முன்னதாக இதற்கு உடனடியாக தீர்வு காணப்பட வேண்டும் என உலக சுகாதார நிறுவனம் எச்சரிக்கை மணி அடித்துள்ளது. - தெ மலேசியன் டைம்ஸ்


எனக்கு அது வேண்டும்... தருகிறீர்களா?

ஹோட்டலுக்கு சென்ற இடத்தில் என்ன வேண்டும் மேடம் என்று கேட்ட வெயிட்டரிடம் செக்ஸ் வேண்டும் என்று பாலிவுட் நடிகை ரியா சென் தெரிவித் துள்ளார். பாரதிராஜாவின் தாஜ்மஹால் படம் மூலம் நடிகையானவர் ரியா சென். பிரபல நடிகை மூன்மூன் சென்னின் இளைய மகள். ரியாவின் அக்கா ரைமா சென் பாலிவுட் படங்களில் நடித்து வருகிறார். ரியா பிரஷாந்த் ஜோடியாக குட்லக் படத்திலும் நடித்துள்ளார். ரியா சென் மும்பை அந்தேரி பகுதியில் உள்ள பிரபல ஹோட்டல் ஒன்றுக்கு தனது தோழி களுடன் சாப்பிட சென்றுள்ளார். என்ன மேடம் வேண்டும் என வெயிட்டர் ரியாவிடம் கேட்டுள்ளார்.செக்ஸ் தான் வேண்டும், தருகிறீர்களா என்று ரியா சென் வெயிட்டரிடம் கூறியுள்ளார். இதை கேட்ட வெயிட்டர் அதிர்ச்சி அடைந்துள்ளார். மேலும் ரியாவின் தோழிகளும் அதிர்ந்துள்ளனர். செக்ஸ் வேண்டும் என்று தான் கேட்டதை பார்த்து அனைவரும் அதிர்ச்சி அடைந்ததை பார்த்த ரியா சென் சிரித்து மழுப்பி பேச்சை மாற்றிவிட்டாராம். ரியா சென் தற்போது ஓரினச்சேர்க்கையாளர்கள் பற்றிய குறும்படத்தில் நடித்து வருகிறார். தன்னை பார்த்தால் பெண்களுக்கே வைத்த கண் வாங்காமல் பார்க்கத் தோன்றும் என்று ரியா தெரிவித்துள்ளார்.


தமிழக முதல்வர் சிகிச்சையில் மர்மம்:

தமிழக முதல்வர் சிகிச்சையில் மர்மம் இருப்பதால் ஆட்கொணர்வு மனு தாக்கல் செயப் போவதாக சசிகலா புஷ்பா தெரிவித்துள்ளார். தமிழக முதலமைச்சர் ஜெயலலிதா உடல்நலக்குறைவு காரணமாக, சென்னை அப்பல்லோ மருத்துவமனையில் சிகிச்சைக்காக அனுமதிக்கப்பட்டுள்ளார். இந்நிலையில் அவரது உடல்நிலை குறித்து பல்வேறு வதந்திகள் சமூக வலைத்தளங்களில் பரவி வருகின்றன. இந்நிலையில் அதிமுகவில் இருந்து நீக்கப்பட்ட மாநிலங்களவை உறுப்பினர் சசிகலா புஷ்பா, தமிழக முதலமைச்சர் உடல்நிலை குறித்து கேள்வி எழுப்பியுள்ளார். அவரது உடல்நிலையில் மர்மம் நீடிப்பதாகவும், இதுகுறித்து வெளிப்படையாக அரசு அறிவிப்பு வெளியிட வேண்டும் என்று குறிப்பிட்டுள்ளார். மேலும் மருத்துவமனை நிர்வாகம் மீது சந்தேகம் இருப்பதாகவும், இதுதொடர்பாக ஆட்கொணர்வு மனு ஒன்றை பிரதமர், குடியரசுத் தலைவர் ஆகியோரை சந்தித்து அளிக்கப் போவதாகவும் சசிகலா புஷ்பா தெரிவித்துள்ளார்.


நடுக்காட்டில்   பெண்கள், 2 சிறார்கள்  உட்பட 15 இந்தியரை   கொத்தடிமையாக வைத்திருந்த ஆசாமி!

பெங்காலான் உலு கம்போங் தாசேக் என்ற நடுக்காட்டில் ஒரு செம்பனைத் தோட்டத் தில் இரு சிறார்கள் உட்பட 15 இந்தியர் களை கொத்தடிமைகளாக வைத்திருந்து, சம்பளம் ஏதும் கொடுக்காமல் அடித்து கொடுமைப்படுத்தி வந்ததாக ஆசாமி ஒருவர் மீது நேற்று இங்குள்ள மாஜிஸ்திரேட் நீதிமன்றத்தில் 15 குற்றச்சாட்டுகள் சுமத்தப்பட்டன. அந்த நடுகாட்டில் வைக்கப்பட்டிருந்த 15 இந்தியர்களும் நெகிரி செம்பிலான் மற்றும் ஜொகூரிலிருந்து அந்த ஆசாமியினால் இரண்டு வருடங்களுக்கு முன்பு கொண்டு வரப்பட்டவர்கள் ஆவர். நெகிரி செம்பிலான் பகாவைச் சேர்ந்த கணேஷ் த/பெ லெட்சுமணன் (வயது 43) என்ற அந்த குத்தகையாளர் மீது மொத்தம் 15 மனித கடத்தல் குற்றச்சாட்டுகள் கொண்டுவரப்பட்டன. இரு கைகளும் விலங்கினால் பிணைக்கப்பட்டு,அந்த நபர் நீதிமன்றத்திற்கு கொண்டு வரப்பட்டார்.மாஜிஸ்திரேட் நோர்ஹிடாயா முகமட் ஹராபாட் முன் னிலையில் குற்றப்பத்திரிகை வாசிக்கப்பட்ட போது தமக்கு மலாய் மொழி அவ்வளவாக தெரியாது என்று அந்த நபர் நீதிமன்றத்தில் கூறினார். விசார ணைக்கு ஏதுவாக குற்றஞ்சாட்டப்பட்ட நபருக்கு தமிழ்மொழிப் பெயர்ப்பாளர் ஒருவர் நியமிக்கப்படுவார் என்று மாஜிஸ்திரேட் தெரிவித்தார். கடந்த 2016 ஏப்ரல் மாதத்திற்கும் இவ்வாண்டு பிப்ரவரி 26 ஆம் தேதிக்கும் இடைப்பட்ட நாளில் பேரா, பெங்காலான் உலு கம்போங் தாசேக் , பெலுக்கார் சேமாக், லாடாங் கோப்பராசி கெலப்பா சாவிட் சென். பெர்ஹாட் எனும் செம்பனைத் தோட்டத்தில் இரண்டு சிறார்கள் உட்பட 15 பேரை அந்த நபர் கொத் தடிமைகளாக வைத்திருந்து கொடுமைப்படுத்தி வந்ததாக குற்றச்சாட்டில் தெரிவிக்கப்பட்டது. இவர்கள் கொடுமைப்படுத்தப்பட்டு வந்த தகவலை பொது மக்கள் வாயிலாக தெரிந்து கொண்ட டி.7 போலீஸ் படை கடந்த பிப்ரவரி மாதம் பிற்பகுதியில் அதிரடி சோதனை மேற்கொண்டபோது, அவர்கள் கொத்தடிமைகளாக வைக்கப்பட்டு வந்தது அதிர்ச்சியில் உறைய வைத்தது. சிறார்கள் உட்பட அந்த 15 பேரையும் கட்டம் கட்டமாக மீட்ட போலீசார், அவர்களை நாட்டில் பல பகுதிகளில் செயல்படும் பாதுகாப்பு இல்லங்களில் வைத்தனர். அதேவேளையில் அவர்களை கடத்தி சென்று கொடுமைப்படுத்தியாக கூறப்படும் அந்த குத்தகையாளரையும் அவரின் மனைவியையும் போலீசார் கைது செய்தனர். எனினும் இரு வார கால விசாரணைக்கு பின்னர் அந்த நபரின் மனைவி விடுவிக்கப்பட்டார். சுமார் 30 ஆண்டுகளுக்கு முன்பு நெகிரி செம்பிலான், பகாவ், செலாஞ்சாரில் 30 க்கும் மேற்பட்ட இந்திய குடும்பங்கள் கொத்தடிமைகளாக நடத்தப்பட்ட பாணியில் இந்த 15 பேரும் துன்புறுத்தப்பட்டு வந்ததாக இதற்கு முன்பு பேரா போலீசார் தெரிவித்து இருந்தனர். எனினும் தனக்கு எதிராக கொண்டு வரப் பட்ட 15 குற்றச்சாட்டுகளையும் அந்த நபர் மறுத்து விசாரணை கோரினார். அவரின் சார்பில் வழக்கறிஞர் டத்தோ கருணாநந்தன் ஆஜராகிய வேளையில் அரசு தரப்பில் துணை பப்ளிக் பிராசிகியூட்டர் என். ஜெயந்தி ஆஜரானார். குற்றவாளி என்று நிரூபிக்கப்பட்டால் கூடிய பட்சம் 20 ஆண்டு சிறைத்தண்டனை மற்றும் அபராதம் விதிக்க வகை செய்யும் 2007 ஆம் ஆண்டு மனித கடத்தல் சட்டப்பிரிவின் கீழ் அந்த நபர் மீது 15 குற்றச்சாட்டுகளும் கொண்டு வரப்பட்டுள்ளன. இவ்வழக்கு மீண்டும் செவிமடுப்புக்கு ஏதுவாக மார்ச் 27ஆம் தேதி செஷன்ஸ் நீதிமன்றத்திற்கு மாற்றம் செய்யப்பட்டது.


அடுத்த 5 ஆண்டுகளில் தீவிரவாதம் அதிகரிக்கும்.

அமெரிக்காவில் உள்ள தேசிய தகவல் கவுன்சில், அனைத்து நாடுகளின் வளர்ச்சியை ஒருங்கிணைத்து பொருளாதார சர்வே எடுத்து உலகின் தற்போதைய போக்கு என்ற தலைப்பில் அறிக்கை வெளியிட்டுள்ளது. இந்த அறிக்கையில் குறிப்பிடப்பட்டுள்ளதாவது: அடுத்த 5 ஆண்டுகளில் இந்திய பொருளாதாரம் உலக அளவில் அபரீத வளர்ச்சி பெறும். இந்தியாவின் ஆற்றலுக்கு முன்பு பாகிஸ்தான் ஈடாகாது. இந்தியாவுக்கு சமமான நாடு என்று காட்டிக்கொள்ள பல்வேறு முயற்சிகளை எடுத்து பாகிஸ்தான் போலி தோற்றத்தை ஏற்படுத்தினாலும் அவர்களால் சமமாக முடியாது. சீனா பொருளாதாரத்தில் எப்படி துரித வளர்ச்சியடைந்ததோ அது போன்று இந்தியா வளர்ச்சி பெறும். ஆனால் இந்தியாவில் நிலவும் உள்நாட்டு பூசல்கள், ஏற்றத்தாழ்வு, மதம் சார்ந்த விஷயங்கள் வளர்ச்சிக்கு இடையூறாக இருக்கும். பாகிஸ்தான் பல்வேறு நாடுகளை அணுகி பொருளாதார மற்றும் பாதுகாப்பு உதவியை பெறும். தீவிரவாதத்தை ஒழிக்கும் முயற்சியில் இஸ்லாமாபாத்தில் பாதுகாப்புக்கு அச்சுறுத்தல் ஏற்படும். இதனால் நவீன ஆயுதங்களை பயன்படுத்த வேண்டிய கட்டாயம் ஏற்பட்டு நிதி வளத்தை இழக்க நேரிடும். அடுத்த 5 ஆண்டுகளில் தீவிரவாதம் அதிகரித்து வாழ்வாதரத்துக்கு கேடு ஏற்படும். குறைந்த செலவில் அணுஆயுதங்களை தயார் செய்து எல்லையில் இந்தியாவுக்கு எதிராக பயன்படுத்த இருப்பதாக மிரட்டல்கள் விடுக்கும். ஆனால் பொருளாதாரத்தில் அபரீத வளர்ச்சி பெறும் இந்தியாவுக்கு எதிராக பாகிஸ்தானின் தப்புக்கணக்கு தோல்வி பெறும். பீஜிங், மாஸ்கோ, வாஷிங்டன் ஆகிய நகரங்களுக்கு இணையாக புதுடெல்லி வளர்ச்சி பெறும். இவ்வாறு அந்த அறிக்கையில் குறிப்பிடப்பட்டுள்ளது.


14 லட்சம் மாணவர்கள்  வாக்களிக்க முடியாமல் போகலாம்

கோலாலம்பூர், அக். 30-

நிதி நெருக்கடி காரணமாக சுமார் 14 லட்சம் மாணவர்கள் இந்த தேர்தலில் வாக்களிக்க முடியாத நிலை ஏற்படலாம் என்று தேர்தல் ஆணையத்தின் முன்னாள் துணைத்தலைவர் வான் அகமட் கூறுகிறார். எனவே அந்த மாணவர்கள் தாங்கள் கல்வி பயில்கின்ற பள்ளி வளாகங்களில் இருந்து அஞ்சல் மூலமாக வாக்களிப்பதற்கான சலுகைகளை உடனடியாக வழங்குவது குறித்து தேர்தல் ஆணையம் பரிசீலனை செய்ய வேண்டும் என்றும் அவர் கேட்டுக் கொண்டார்.

கோவிட்-19 தொற்று காரணமாக கடந்த 2 ஆண்டுகளாக உயர் கல்வி நிலையங்களைச் சேர்ந்த மாணவர்கள் கடுமையாக பாதிக்கப்பட்டனர். தங்களின் பெற்றோர் மற்றும் பராமரிப்பாளர்கள் வருமானத்தை இழக்கும் நிலைக்குத் தள்ளப்பட்டதால் இந்த மாணவர்கள் நிதி நெருக்கடியை எதிர்நோக்கினர். இந்நிலையில் வரும் நவம்பர் 19ஆம் தேதி பொதுத் தேர்தல் நடைபெறுகிறது. இந்த தேர்தலில் வாக்களிக்க பல்கலைக்கழக மாணவர்கள் உட்பட சுமார் 14 லட்சம் மாணவர்கள் வாக்களிக்கும் தகுதியை கொண்டிருக்கின்றனர்.

தேர்தலில் வாக்களிக்க வேண்டும் என்றால் தாங்கள் பயிலும் கல்வி நிலையங்களில் இருந்து வெகு தொலைவில் உள்ள சொந்த ஊர்களுக்குச் செல்ல வேண்டும். வாக்களிப்பதற்காக சொந்த ஊர்களுக்குச் சென்று திரும்ப அவர்களுக்கு அதிக தொகை தேவைப்படும். நிதி பிரச்சினை காரணமாக அவர்கள் சொந்த ஊர்களுக்கு செல்ல முடியாத நிலை ஏற்படும். எனவே வெளிநாடுகளில் பயிலும் மலேசிய மாணவர்கள் அஞ்சல் வழி வாக்களிப்பதற்கு வழங்கப்படும் சலுகையை போன்று உள்நாட்டில் பயிலும் இந்த மாணவர்களுக்கும் இந்த சலுகையை வழங்கினால் அவர்கள் தங்கள் ஜனநாயக கடமையை நிறைவேற்ற வாய்ப்பு கிடைக்கும் என்றார் வான் அகமட்.


சிறுவனை கற்பழித்த இளம்பெண்!

அமெரிக்காவில் நான்கு வயது சிறுவனை பாலியல் தொல்லை செய்து அதை வீடியோவாக எடுத்து இணையத்தில் பதிவேற்றிய இளம்பெண்ணை பொலிசார் கைது செய்துள்ளனர். அமெரிக்காவின் Cincinnati நகரை சேர்ந்தவர் India Kirksey (20). இவர் 4 வயதான ஒரு சிறுவனை தன் வீட்டுக்கு அழைத்து வந்துள்ளார்.பின்னர் அவனுக்கு பாலியல் ரீதியான தொல்லை அளித்துள்ளார், இதனை வீடியோவாகவும் பதிவு செய்துள்ளார். பின்னர் அந்த வீடியோவை இணையதளத்தில் பதிவேற்றியுள்ளார். இந்த காட்சி வேகமாக பரவியதையொட்டி இந்த விடயம் பொலிசாருக்கும் தெரியவந்தது.இதையடுத்து Kirkseyஐ பொலிசார் கைது செய்து சிறையில் அடைத்தார்கள். அவருக்கு $350,000 என்ற மிகப்பெரிய பணம் பெயில் தொகையாக நிர்ணயிக்கப்பட்டுள்ளது. இது குறித்து Kirksey குடும்ப உறுப்பினர்கள் கூறுகையில், Kirkseyக்கு மனரீதியான மருத்துவ சிகிச்சை தேவைப்படுகிறது. இது போன்ற செயலில் அவர் இதுவரை ஈடுப்பட்டதில்லை என அவர்கள் கூறியுள்ளனர்.


சோமாலியா: கால்பந்து அரங்கத்தில் வெடிகுண்டு விபத்து - 5 பேர் பலி

மோகாதீஷு,

சோமாலியா நாட்டின் துறைமுக நகரமான பாராவேவில் உள்ள ஒரு கால்பந்து மைதானத்தில் வெடிகுண்டு வெடிப்பு நிகழ்ந்தது. இந்த வெடிகுண்டு விப த்தில் 5 பேர் பரிதாபமாக உயிரிழந்தனர்.இந்த குண்டுவெடிப்பு சம்பவம் நிகழ்ந்த போது அரங்கத்தில் மக்கள் கூட்டம் நிரம்பியிருந்தது. இந்த தாக்குதல் சம்பவத்திற்கு சோமாலியாவின் அல்-கொய்தாவுடன் இணைந்த பயங்கரவாத குழுவான அல்-ஷபாப் உடனடியாக பொறுப்பேற்றுக்கொண்டது.


பெண் பத்திரிகையாளர்  சுட்டுக்கொலை

காபுல்,

ஆப்கானிஸ்தானில் பெண் பத்திரிகையாளர் ஒருவர் மர்ம நபர்களால் சுட்டு கொல்லப்பட்டது அதிர்ச்சியை ஏற்படுத்தியுள்ளது. ஆப்கானிஸ்தான் நாட்டின் தலைநகர் காபுலின் கிழக்கு பகுதியில் வசித்து வருபவர் மீனா மங்கள் என்ற பெண்மணி. பத்திரிகையாளரான இவர் அந்நாட்டு நாடாளுமன்றத்தின் கலாச்சார ஆலோசகராகவும் இருந்து வந்துள்ளார். மேலும், இவர் உள்ளூர் தொலைக்காட்சி சேனல்களில் செய்தி வாசிப்பாளராக இருந்துள்ளார்.

இந்நிலையில், மீனா மங்கள் மர்ம நபர்களால் சுட்டு கொல்லப்பட்டு உள்ளார். தகவலறிந்த போலீசார் சம்பவ இடத்துக்கு விரைந்து வந்தனர். இவரின் உடலை கைப்பற்றி, படுகொலை குறித்து விசாரித்து வருகின்றனர்.

இந்த வருட தொடக்கத்தில் ஆப்கானிஸ்தானில் நடந்த தொடர் குண்டுவெடிப்பு சம்பவங்களில் 15 பத்திரிகையாளர்கள் கொல்லப்பட்டு உள்ளனர். இவர்க ளில் 9 பேர் ஒரே நாளில் பலியானதாக அறிக்கை தெரிவித்துள்ளது.


அந்நியத் தொழிலாளர்கள் பற்றாக்குறை எதிரொலி: அழியும் நிலையில் பாரம்பரியத் தொழில்கள்.

(பார்த்திபன் நாகராஜன்)

கோலாலம்பூர்,

அந்நிய தொழிலாளர்கள் பற்றாக்குறை பிரச்சினைக்கு அடுத்த ஒரு மாதத்தில் உரிய தீர்வு கிடைக்கவில்லை என்றால் பிரதமர் இலாகாவின் முன் கருப்புக் கொடி ஏந்தி அமைதிப் போராட்டத்தில் ஈடுபடுவோம் என்று இந்திய பாரம்பரிய தொழிற்சங்கங்கள் நேற்று சூளுரைத்தன.

Read More: Malaysia Nanban Tamil Daily on 15.5.2019


பல உயிர்களைக் கொள்ளை கொண்ட நிலநடுக்கம்.

பிலிப்பைன்சில் ஏற்பட்ட நிலநடுக்கத்தில் இடிபாடுகளில் சிக்கி 4 பேர் பலியாகினர். 80 பேர் காயம் அடைந்தனர். அவர்கள் அனைவரும் மருத்துவமனையில் சேர்க்கப்பட்டு சிகிச்சை பெற்று வருகின்றனர். மிண்டானயோ தீவில் உள்ள சுரிகாயோ டெல் நோர்டே மாகாணத்தில் நேற்று முன்தினம் இரவு கடும் நிலநடுக்கம் ஏற்பட்டது. இதனால் மாகாண தலைநகர் சுரிகாயோ மற்றும் அதை சுற்றியுள்ள வீடுகள் குலுங்கின.அப்போது அயர்ந்து தூங்கி கொண்டிருந்த மக்கள் அலறியடித்தபடி எழுந்து தெருக்களில் ஓட்டம் பிடித்தனர். கடும் குளிரிலும் பாதுகாப்பான இடங்களை தேடிச் சென்று தஞ்சம் அடைந்தனர். வீடுகள் மற்றும் கட்டடங்கள் இடிந்தன. ஏராளமான வீடுகளில் பெரிய அளவில் விரிசல்கள் விழுந்தன. தகவல் அறிந்ததும் பேரிடர் மீட்பு படையினர் அங்கு விரைந்தனர். இடிபாடுகள் அகற்றப்பட்டன. நிலநடுக்கம் காரணமாக பல கட்டடங்கள், பள்ளிகள் இடிந்தன. சுரிகாயோ நகரில் இருந்த பாலம் இடிந்து தரை மட்டமானது. அப்பகுதி முழுவதும் இருளில் மூழ்கியது. இதற்கிடையே 6.5 ரிக்டர் அளவில் நிலநடுக்கம் பதிவானதாக அறிவிக்கப்பட்டது. சுரிகாயோவில் பூமிக்கு அடியில் 6.8 கி.மீட்டர் ஆழத்தில் நிலநடுக்கம் உருவானது.


பொதுத் தேர்தலுக்கு முன்பாக எதிர்க்கட்சித் தலைவர்கள் கைதாகலாம்.

கோலாலம்பூர், வரும் 14 ஆவது பொதுத் தேர்தலுக்கு முன்னதாகவே எதிர்க்கட்சித் தலைவர்கள் பலர் கைது செய்யப்படலாம் என்று முன்னாள் பிரதமர் துன் டாக்டர் மகாதீர் முகமட் நேற்று ஆரூடம் கூறியுள்ளார். கடந்த ஆண்டு பெர்சே 5 பேரணி நடத்தப்பட்டது. இதில் எதிர்க்கட்சித் தலைவர்களும் கலந்து கொண் டனர். ஆனால் அந்த பேரணி நடைபெறுவதற்கு முன்னதாகவே பெர்சேயை சேர்ந்த தலைவர்கள் பலர் கைது செய்யப்பட்டனர். அதேபோன்று அடுத்த பொதுத் தேர்தல் நடைபெறுவதற்கு முன்னதாக அதே போன்ற ஒரு சூழல் நாட்டில் நடக்க வாய்ப்பு உண்டு என்று அவர் அச்சம் தெரிவித்தார். எதிர்க்கட்சித் தலைவர்கள் கைது செய்யப்படுவதற்கான சில சாத்தியக் கூறுகள் நடந்து கொண்டு இருக்கின்றன. அதற்கான தடயங்களை தாம் அறிய முடி வதாக அவர் குறிப்பிட்டார். எதிர்க் கட்சித் தலைவர்கள் பலர் கைது செய்யப்படும் நடவடிக்கையானது மக்களுக்கு ஆத்திரத்தை உண்டு பண்ணலாம். ஆனால் நிறைய பேர் எதிர்க்கட்சிக்கு வாக்களிக்க பயப்படுவார்கள் என்று துன் மகாதீர் குறிப்பிட்டார். எதிர்க்கட்சிக்கு வாக்களித்தது அரசாங்கத்திற்கு தெரியவந்தால் தங்களுக்கு எதிராக கடுமையான நடவடிக்கை எடுக்கும் என்ற அச்சத்தை வாக்காளர்கள் மத்தியில் உருவாக்குவதே அந்த நடவடிக்கையின் தந்திரமாகும் என்று மகாதீர் குற்றஞ்சாட்டினார். இத்தகைய நிலையினால் எதிர்க்கட்சிக்கு விழக்கூடிய வாக்குகள் நிச்சயம் சரிவு ஏற்படும் சாத்தியம் இருப்பதாகவும் தனது அகப்பக்கத்தில் துன் மகாதீர் குறிப்பிட்டார். அதேவேளையில் வாக்காளர்களை கவர்வதற்காக ஆளும் கட்சி மக்களுக்கும் தனது கட்சி உறுப்பினர்களுக்கும் லஞ்சம் கொடுக்கக்கூட தயங்காது என்றும் அவர் சொன்னார். சட்டத்திற்கு மீறிய அனைத்து செயல்களும் நடக்கும். இதனால் வரையில்லாமல் பணமும் கரைந்து போகும் என்று துன் மகாதீர் அச்சம் தெரிவித்தார். தேர்தல் பணியாளர்களும் அதிகாரிகளும் தங்கள் அதிகாரத்தை தவறாக பயன்படுத்த சாத்தியம் உள்ளது. வாக்குகளை திசைத்திருப்பும் சாத்தியத்தையும் அவர்கள் மேற்கொள்ளவார்கள். இதனால் நிறைய பேர் வாக்களிக்க முடியாமல் போகலாம் என்றும் அவர் குறிப்பிட்டார். மலேசியாவை கடந்த 22 ஆண்டு காலமாக வழிநடத்திய முன்னாள் பிரதமரான துன் மகாதீர், மலேசியா தற்போது போலீஸ் நாடாகி விட்டதாக குற்றஞ் சாட்டினார். தம்முடைய இந்த குற்றச்சாட்டை போலீஸ் படைத் தலைவர் மறுக்கலாம். ஆனால் போலீஸ் நாடாகி விட்டது. சட்ட ஒழுங்கு இல்லை . இது நாட்டின் சட்டவிதிமுறைகளுக்கு முரணானதாகும். ஆனால் அதனை தடுக்க போலீசார் நடவடிக்கைகளில் இறங்கியிருப்பதற்கான அறிகுறிகள் இல்லை. எனவே எதிர்க்கட்சியினர் எந்த தவற்றையும் செய் யவில்லை என்று போலீசார் உணர்ந்தாலும்கூட எதிர்க்கட்சித் தலைவர்களை அவர்கள் நிச்சயம் கைது செய்வர். பொது மக்களை விசாரணைக்கு வரும் படி அவர்கள் மிரட்டப்படலாம் என்றும் துன் மகாதீர் குறிப்பிட்டார்.


பகடிவதையால் வந்த பயங்கரம்.

இராஜேஸ்வரி கணேசன் பொதுமக்களின் பிரார்த்தனைகளைப் பொய்யாக்கி விட்டு சுயநினைவு திரும் பாமலேயே உயிர் நீத்த நவீனின் உடல், நூற்றுக்கணக்கானோரின் கண் ணீருக்கு மத்தியில் தகனம் செய்யப்பட்டது. குடும்ப உறுப்பினர்கள், நண்பர்கள், பொதுமக்கள், சமூகத் தலைவர்கள் என பலரும் கலந்து கொண்ட நவீ னின் இறுதி ஊர்வலச் சடங்கில், எங்கும் அழுகையுடன் கண்ணீர் கடல் பெருக்கெடுக்க, அந்த 18 வயது மாணவன் பூமிப்பந்திலிருந்து விடை பெற்றார். பகடிவதைக்கு ஆளான நவீன் திருமாறனின் மரணம் சட்டத்தின் கண்களை திறக்க வேண்டும் என்று சமூக ஆர்வலர்கள் பலரும் அறைகூவல் விடுத்துள்ள வேளையில், நம் சமூகத்தில் இந்த கொடுமைகளுக்கு எல்லாம் என்ன அல்லது யார் காரணம் என்பதை சீர்தூக்கிப் பார்க்க வேண்டிய ஒரு கட்டத்தையும் நாம் அடைந்து விட்டோம் என்பதுதான் உண்மை. குடும்பம் காரணமா, அல்லது சூழல் காரணமா? நாட்டின் உளவியல் ஆலோசகர்களில் ஒருவரான கே.ஏ.குணா தனது பார்வையில் கீழ்க் கண்ட தகவல்களை மலேசிய நண்பனுடன் பகிர்ந்து கொள் கிறார். பகடிவதை பிரச்சினைகளில் ஈடுபட்டுள்ள இளைஞர்களை நாம் ஆராய்ந்து பார்த்தால் இவர்களின் குடும்பப் பின்னணியில் பலவீனங்கள் நிறைய இருக் கும். பினாங்கில், டி.நவீனின் மரணத்திற்கு காரணமான அந்த ஐந்து மாணவர்களை எடுத்துக்கொண்டால் அவர்களின் குடும்பப் பின்னணியைத்தான் நாம் ஆராய வேண்டி யிருக்கிறது. உளவியல் கோட்பாடு என்ன சொல்கின்றது என்றால், மற்றவர்களை துன்புறுத்துகிற, பகடி வதை செய்கின்ற, அடிக்கின்ற, பயமுறுத்துகிற அல்லது வார்த்தைகளால் கடுமையாகப் பேசுகின்ற தரப்பினரைப் பார்த்தால் அவர்கள் பெரும்பாலும் சமூக விரோத குணநலன்களை கொண்டவர்களாகவே இருப்பார்கள். மற்றவர்களை அடித்து, துன்புறுத்தி ரத்தம் சொட்டக்கிடந்தாலும் சிறிதளவு கூட அவர்களுக்கு அனுதாபம் வராது. தன்னு டைய தேவைக்காக நான் என்ன வேண்டு மானாலும் செய்வேன் என்ற எண்ணம் வேரூன்றி இருக்கும். குறிப்பாக, ஆண் வர்க்கத்தினரிடையே இது அதிகமாகக் காணப்படும்.மற்றவர்களின் உணர்வுகளை அவர்கள் புரிந்து கொள்ள மாட்டார்கள். பாவம், பட்சாதாபம் எல்லாம் சாதாரணமானவர்களிடம் வேண்டுமானால் எதிர்பார்க்கலாம். ஆனால், பகடிவதை போன்ற கொடுமைகளைப் புரிபவர்களை பொறுத்த வரையில் இந்த உணர்வு செத்துப்போயிருக் கும். மற்றவர்களை துன் புறுத்தி, அவர்கள் வேதனையடைவதைப் பார்த்து சந்தோஷமடையும் ஜென்மங்கள். ‘பாத்தியா, நான் அடிச்ச அடியில அவன் எப்படி யாயிட்டான் பாத்தியா’ என்று சொல்லி பெருமைப்படுவார்கள். அவர்களுக்கு: * பரிதாபம் வராது * பட்சாதாபம் இருக்காது * பரிவு கிடையாது * சுயநலத்தின் உச்சக்கட்டத்தில் இருப்பார்கள் * தங்கள் தேவைகளை அடைவதற்கு எது வேண்டுமானாலும் செய்வார்கள் * தன் செயல் தவறு என்பதை உணரும் உணர்வு அவர்களுக்கு இருக்காது இவைதான் சமூக விரோத குணநலன்களை கொண்டவர்களுக்கு உள்ள சில குணநல அம்சங்கள். இவர்கள் எப்படி உருவாகிறார்கள்? உளவியல் ரீதியில் இது பற்றி பல்வேறு ஆய்வுகள் செய்யப்பட்டுள்ளன. முதல் அடிப்படைக் காரணம் குடும்பம் என்பது அந்த ஆய்வுகள் வழி தெரிய வந் துள்ள உண்மையாகும். குடும்பம் என்றால், வெறும் வறுமையினால் வரும் பிரச்சினை இது வல்ல. அப்படி பார்த்தால் வறுமையில் உள்ள அத்தனை பேரும் இப்படி கொடு மைக்காரர்களாகவே இருக்க வேண்டும். ஆனால், வறுமையை விட குழந்தையைப் பெற்றெடுத்த தாய், தந்தையின் குணநலன்கள் முக்கியம். அதிலும், தந்தையின் குணநலன் மிகவும் முக்கியம். இதில் மரபணு உண்மைகள் சம்பந்தப்பட்டிருப்பதால் சம்பந்தப்பட்ட பையனின் தாத்தாவின் குணநலனுக்குக் கூட இதில் தொடர்பிருக்கலாம். மரபணு ரீதி யான அம்சங்களுக்கு இதில் நிறைய தொடர்புகள் இருக்கின்றன. அந்த பின்னணியில் வளரும்போது, அந்த பையனின் அப்பா ஒரு கோபக்காரராகவோ, தன் மனைவியை அடித்து துன்புறுத்தக்கூடியவராகவோ, குண்டர் கும்பல் தொடர்புடையவராகவோ, அல்லது எப்போதும் அடாவடித் தனச் செயலில் ஈடுபடுவதும், மற்றவர்களை மிரட்டுபவராகவோ இருப்பார். இதை அந்த பையன் சின்ன வயதிலிருந்தே பார்த்து வளர்கிறான். அடிப்படையில் பார்த்தால், முதல் 10 ஆண்டுகளில் ஒரு குழந்தை ஆரோக்கியமான சூழலில் வளர வேண்டும் என்பது உளவியல் உண்மை. அந்த காலக் கட்டத்தில் அக்குழந்தை எம்மாதிரியான ஒரு சூழலில் வளர்கிறதோ அந்தக் குழந்தையும் அதுவாகவே மாறிவிடுகிறது. குழந்தை வளர்ப்பு முறையும் இங்கு கவனிக்கப்பட வேண்டிய மற்றொரு விஷயம். பிள்ளைகளை பெற்றோர் அதிக செல்லம் கொடுத்து வளர்ப்பதும் இதற்கு மற்றொரு காரணமாகும். மகன் சிறிய தவறுகள் செய்யும்போது அதை மறைக்கும் பெற்றோர் அதிகம். அவனுக்காகப் போராடி, தவறை மறைக்க முயற்சிக்கும்போது காலப்போக்கில் அவன் பெரிய தவறுகள் செய்யக்கூடிய ஒரு சூழ்நிலை உருவாகிறது. நான் என்ன செய்தாலும் எனக்கு பாதுகாப்பு என் குடும்பத்தில் இருக்கிறது என்ற ஒரு மனோநிலையை பிள்ளைகள் வளர்த்துக்கொள்கிறார்கள். பகடிவதையில் ஈடுபடும் பல்வேறு மாணவர்களை சந்தித்துப் பேசக்கூடிய வாய்ப்பு எங்களுக்கு கிட்டியது. அம்மாதிரியான சூழலில் குறிப்பிட்ட ஒரு மாணவனை விசாரித்தபோது அவன் சொன்ன பதில் அதிர்ச்சியடையச் செய்தது. ‘நாங்கள் வயது குறைவானவர்களாக இருப்பதால், நாங்கள் பிடிபட்டாலும் மேலே உள்ள எங்கள் தலைவர் எங்களை வெளியாக்கி விடுவார். எதற்கும் கவ லைப்பட வேண்டாம். தூக்குத் தண்டனை அளவுக்கு எதுவும் வராது என்று எங்கள் தலைவர் கூறியிருக்கிறார்’ என்று அந்த மாணவனிடமிருந்து பதில் வருகிறது. இது தப்பில்லையா? என்று கேட்டபோது, ‘தெரியும் சார். நாங்கள் உணர்கிறோம். ஆனால், என் அண்ணனை பாருங்க. அவர் சரியாகப் படிக்கக்கூட இல்லை. அவர் இன்று பி.எம்.டபள்யூ ஓட்டுகிறாரே. இது தவறுன்னு நீங்க சொல்றது சரிதான். ஆனால், இது எங்களை ஈர்க்கின்றதே. ஒரு பி.எம்.டபள்யூ ஓட்டும் வாழ்க்கை எனக்கும் வேண்டுமே. அதனால்தான் எனக்கு படிப்பு இல்லையென்றாலும் கவலை இல்லை சார்’ என்கிறான் அந்த மாணவன். ஆகவே, அந்த குடும்பத்தில் அவன் என்ன மதிப்புகளை கற்றுக்கொள்கிறான் என்ற கேள்வியே இங்கு எழுகிறது. நான் படித்து, உயர்ந்து, நல்ல நிலை மைக்கு வந்து, சமுதாயத்திற்கு சேவை செய்ய வேண்டும், முன்னேற வேண்டும் என்ற நல்ல எண்ணங்களுக்கு அங்கே மதிப்பே இல்லை. தவறான வழி யில் பணம் சம்பாதிக்கும் ஒரு முன்மாதிரி அவன் வீட்டிலேயே இருக்கும்போது அவனிடமிருந்து எதனை எதிர்பார்க்க முடியும்? வீட்டில் வழிகாட்ட ஆள் இல்லாத பட்சத்தில் வெளியில் இதே மாதிரியான பாதிப்பு உள்ள வட்டத்தில் சேர்ந்து தனது ஆட்டத்தை தொடங்குவான். தாய், தந்தையர் ஆரோக்கியமான, பாசப்பிணைப்பு உள்ள ஒரு குடும்பத்தை உருவாகினால் எந்த பையனும் தவறான ஒரு வழிக்குப் போக மாட்டான். அவன் வறுமையில் வாழ்ந்தால் கூட எந்தச் சுழலிலும் தவறு செய்து பணம் சம்பாதிக்க முயற்சிக்க மாட்டான். ஆனால், அதில் பலவீனம் ஏற்பட்டு விட்டால் எதை வேண்டுமானாலும் செய்யலாம், எப்படியும் வாழலாம் என்ற தகவல் அவனைச் சென்று சேர்கிறது. சீர்குலைந்த குடும்பத்தைச் சேர்ந்த பிள்ளைகள்தான் இதுபோன்ற காரியங்களில் ஈடுபடுவது வழக்கம். இம்மாதிரியான பிள்ளைகளைதான் வெளியில் உள்ள குண்டர் கும்பல்கள் குறி வைத்து தங்கள் வலையில் சிக்கவைத்து விடுகின்றன. ஒரு தாமானுக்கு (குடியிருப்புப் பகுதி) ஒருவன் என்று மோப்பம் பிடிக்கும் நாய்களைப் போன்று அவர்களை நியமனம் செய்து விடுகின்றனர். கைச்செலவுக்கு பணம், தாய்லாந்து பயணம், இப்படி சலுகைகளை கொடுத்து அவர்களை அக்கும்பல் தலைவர்கள் வளர்க்கிறார்கள். இவர்களை திருத்தும் வழியில்லையா? ஒவ்வொரு குடும்பத்திற்கும் இந்த பொறுப்பு உள்ளது. இது நேரடியாகப் பெற்றோர் சம்பந்தப்பட்டது. ஒரு பெற்றோர் பிள்ளைகளை ஒரு மகிழ்ச்சியான சூழலில் வளர்த்தால் மற்றவர்களை சந்தோஷப்படுத்துவது பற்றி அவன் சிந்திப்பான என்பது உளவியல் ஆய்வில் நிரூபிக்கப்பட்ட ஒன்று. பெற்றோரியல் இங்கு முக்கியமான பங்கினை ஆற்றுகிறது. பெற்றோர் பிள்ளைகளை எப்படி அரவணைக்கிறார்கள், அவனது தேவைகளை எப்படி உணர் கிறார்கள், அவனின் பிரச்சினைகளை எப்படி காது கொடுத்து கேட்கிறார்கள், அவனுக்காக எவ்வளவு நேரம் ஒதுக்குகிறார்கள் என்ற கவனிப்புதான் தேவையே ஒழிய மகிழ்ச்சியாக இருக்க பணம் கொட்டிக்கிடக்க வேண்டும் என்ற அவசியமே இல்லை. இதுதான் அடிப்படை உறவு, அடிப்படை தேவை யும் கூட என்று கே.ஏ. குணா விவரித்தார்.


சுற்றுப்பயணிகளிடமிருந்து விலையுயர்ந்த பொருட்களைத் திருடிய குற்றம்!

பிப்ரவரி மாதத் தொடக்கத்தில் சுற்றுப்பயணிகளிடமிருந்து விலையுயர்ந்த பொருட்களைத் திருடிய குற்றத்திற்காக கணவன் மனைவிக்கு மாஜிஸ்திரேட் நீதிமன்றம் 5 மாத சிறைத்தண்டனையை விதித்துள்ளது. ஒலிம்பஸ் வகை ஒளிப்பதிவுக் கருவி, கடிகாரம், மெமரி கார்ட் ஆகியவற்றைத் திருடியதை இருவரும் ஒத்துக் கொண்டதன் அடிப்படையில் அவர்களுக்கு இந்தத் தண்டனை விதிக்கப்பட் டுள்ளது. கடந்த பிப்ரவரி 8ஆம் தேதி கம்போங் உலுவில் உள்ள ஒரு வீட்டில் நள்ளிரவு மணி 12.10லிருந்து அதிகாலை 3 மணி வரையில் அவர்கள் இந்தக் குற்றத்தைப் புரிந்துள்ளனர்.


வெ.90ஆயிரம் மதிப்பிலான கள்ள சிகரெட்டுகள் பறிமுதல்!

கம்போங் கடாசானில் போலீசார் மேற்கொண்ட அதிரடி சோதனையில் வெ.90 ஆயிரம் மதிப்பிலான 10,140 பெட்டி சிகரெட்டுகள் பறிமுதல் செய்யப்பட்டதுடன் இருவர் கைது செய்யப்பட்டுள்ளனர். குனாக் மாவட்ட போலீஸ் படையின் சிறப்புக் குழுவினர் இச்சோதனையை மேற்கொண்டனர். இதில் 25 வயதுடைய உள்நாட்டவரும் 67 வயதுடைய பிலிப்பைன்ஸ் பிரஜையும் கைது செய்யப்பட்டுள்ளனர். சம்பந்தப் பட்ட வீட்டில் நிறுத்தி வைக்கப்பட்டிருந்த வாகனங்களிலிருந்து இந்த சிகரெட் பெட்டிகள் கண்டெடுக்கப் பட்டுள்ளன. வரிப்பணம் கட்டாத 4,940 சூர்யா ரக சிகரெட் பெட்டிகள், 4,600 பிரிமியம் ரக சிகரெட் பெட்டிகள், 600 எல்ஏ ரக சிகரெட் பெட்டிகள் போன்றவை கைப்பற்றப்பட்டதாக குனாக் மாவட்ட போலீஸ் தலைவர் முகமட் நசாருடின் எம் நாசிர் தெரிவித்தார். பறிமுதல் செய்யப்பட்ட சிகரெட் பெட்டிகளும் இரு வாகனங்களும் காவல் நிலையத்திற்கு கொண்டு செல்லப் பட்டன. கைது செய்யப்பட்ட இருவரும் தடுப்புக் காவலில் வைக்கப்பட்டுள்ளதாகவும் அவர் சொன்னார்.


`ஜெயலலிதா அறையிலிருந்த சிசிடிவி காட்சிப் பதிவு அழிக்கப்பட்டதா?'

அப்போலோ மருத்துவமனையில் ஜெயலலிதா சிகிச்சைப்பெற்றப் பகுதியில் சிசிடிவி கேமராக்கள் ஸ்விட்ச் ஆஃப் செய்யப்பட்டதாகப் பிரதாப் ரெட்டி தெரிவித்துள்ளார்.

சென்னையில் நடைபெற்ற விழாவில் கலந்துகொண்ட அப்போலோ மருத்துவமனை தலைவர் பிரதாப் ரெட்டி செய்தியாளர்களைச் சந்தித்தார். அப்போது அவரிடம் ஜெயலலிதா மரணம் குறித்த கேள்விகள் எழுப்பப்பட்டன. அதற்குப் பதிலளித்த பிரதாப் ரெட்டி ‘ஜெயலலிதா மரணம் தொடர்பாக எங்களிடம் இருந்த அனைத்து ஆவணங்களையும் விசாரணை ஆணையத்திடம் கொடுத்துள்ளோம்.

மருத்துவமனைக்கு வந்தபோது ஜெயலலிதா உடல்நிலை மிகவும் மோசமடைந்திருந்தது. வார்டு பாய் முதல் மருத்துவக் குழு வரை ஜெயலலிதாவுக்கு சிறப்பான சேவையைச் செய்தது. சிறப்பான சிகிச்சையால் ஜெயலலிதாவின் உடல்நிலை சற்று தேறி வந்தது. உடல்நிலையில் நல்ல மாற்றம் காரணத்தால்தான் தீவிர சிகிச்சை பிரிவிலிருந்து சாதாரண வார்டுக்கு ஜெயலலிதா மாற்றப்பட்டார். ஆனால், திடீர் மாரடைப்பு காரணமாக ஜெயலலிதா காலமானார்.
அப்போலோவில் ஜெயலலிதா சிகிச்சை பெற்றபோது யார் யாரெல்லாம் சந்தித்தார்கள் என்பது பற்றி செய்தியாளர்கள் கேள்வியெழுப்பினர். அதற்குப் பதிலளித்த பிரதாப் ரெட்டி... ‘எங்கள் மருத்துவமனையில் பொதுவாக ஒரு முறையைப் பின்பற்றுவோம். உடல்நிலை மிகவும் கவலைக்கிடமாக இருக்கும் நோயாளிகளைப் பார்க்க யாருக்கும் அனுமதி அளிக்க மாட்டோம். அவர்களுக்கு நோய்த் தொற்று ஏற்படும். நெருங்கிய உறவினர்களைத் தவிர, வேறு யாரையும் நோயளிகளைச் சந்திக்க அனுமதிக்க மாட்டோம். ஜெயலலிதாவின் நெருங்கிய உறவினர்கள் கேட்டுக்கொண்டதன் அடிப்படையில் சிலருக்கு ஜெயலலிதாவை சந்திக்க மருத்துவர்கள் அனுமதித்தனர்’ என்றார்.
விசாரணை ஆணையத்தில் ஜெயலலிதா சிகிச்சை குறித்த சிசிடிவி பதிவுகள் ஏதேனும் சமர்பிக்கப்பட்டுள்ளதா என்பது குறித்து செய்தியாளர்கள் கேள்வியெழுப்பினர். அதற்குப் பதிலளித்த பிரதாப் ரெட்டி, ‘நாங்கள் ஜெயலலிதா சிகிச்சை பெற்ற வளாகத்தின் சிசிடிவி கேமராக்களை ஸ்விட்ச் ஆஃப் செய்துவிட்டோம். ஜெயலலிதா அனுமதிக்கப்பட்டதும் அந்த வார்டில் இருந்த மற்ற நோயாளிகளை வேறு வார்டுகளுக்கு மாற்றினோம். அங்கிருந்த  24 அறைகளில் ஜெயலலிதா அனுமதிக்கப்பட்ட ஓர் அறை மட்டுமே செயல்பாட்டில் இருந்தது. இதனால், அப்பகுதி சிசிடிவி பதிவுகளைத் தேவையில்லாமல் வேறு யாரும் பார்த்துவிடக் கூடாது என்பதற்காக அழித்துவிட்டார்கள்’ என்றார்.
முதலில் சிசிடிவி கேமராக்களை ஸ்விச் ஆஃப் செய்துவிட்டார்கள் என்று கூறிய பிரதாப் ரெட்டி இறுதியில் சிசிடிவி பதிவுகளை அழித்துவிட்டார்கள் (removed footages) என்று முன்னுக்கு முரணாகக் கூறியது குழப்பத்தை ஏற்படுத்தியுள்ளது.


மதுபானம் வாங்குவதற்கு கடும் கட்டுப்பாடு

பெட்டாலிங் ஜெயா,

பயனீட்டாளர்கள் மதுபானம் வாங்க வேண்டுமானால் அவர்கள் 21 வயதை எட்டியிருக்க வேண்டும். முன்பு 18 வயது என நிர்ணயிக்கப்பட்டிருந்தது. இது நேற்று செவ்வாய்க்கிழமையில் இருந்து அமலுக்கு வந்துள்ளது.சுகாதார அமைச்சினால் நாட்டின் 1985ஆம் ஆண்டு உணவு கட்டுப்பாட்டு சட்டத்தில் அண்மையில் திருத்தங்கள் கொண்டு வரப்பட்டதைத் தொடர்ந்து குறைந்தபட்ச வயது வரம்பு 21 ஆக உயர்த்தப்பட்டிருக்கிறது.

Read More: Malaysia Nanban Tamil Daily on 17.10.2018


இந்திய கொடை நெஞ்சருக்கு அமெரிக்கா விருது

தனது 30 ஆண்டு சேவைக் கால சம்பளத்தையும் பத்து லட்சம் ரூபாய் ஓய்வூதியத்தையும் உதவி தேவைப்படுவோருக்கு வழங்கியதுடன்  அச்சேவையை இன்னும் தொடர்ந்து செய்து வரும் பாலம் கல்யாண சுந்தரம் (வயது 76) எனும் இந்தியரை அமெரிக்க அரசாங்கம் மேன் ஆப் தி மில்லனியம் எனும் விருது வழங்கி சிறப்பித்துள்ளது.

அவ்விருதின் மூலம் அவர் பெற்ற முப்பது கோடி ரூபாயையும் அவர் உதவி தேவைப்படுவோருக்கே வழங்கியுள்ளார். கல்யாண சுந்தரம் முப்பதாண்டுகள் அரசுத் துறையில் நூலகப் பொறுப்பாளராகப் பணியாற்றியுள்ளார். ஈட்டிய பொருள் அனைத்தையும் உதவி தேவைப்படுவோருக்கு வழங்கிய அவர் தன் சொந்த செலவுகளை சமாளிக்க ஓர் உணவகத்தில் உணவு பரிமாறும் வேலை செய்து வருகிறார்.

தன் வாழ்க்கையை சமூக சேவைக்கு அர்ப்பணித்துக் கொண்டுள்ள அந்த உயர்ந்த மனிதர் திருமணம் செய்து கொள்ளவில்லை.மற்றவர்களுக்கு உதவும் கல்யாண சுந்தரத்தின் ஆர்வத்தைக் கண்டு நெகிழ்ந்த சூப்பர் ஸ்டார் ரஜினிகாந்த் அவரை தன் தந்தையாக தத்தெடுத்துக் கொண்டுள்ளார். கல்யாண சுந்த ரத்தின் இளமைக்காலம் கருணையின் வேறுபட்டதோர் உலகிற்கு மக்களை இட்டுச் செல்லும். இளமைக் காலம் அவருக்கு போராட்டமானதாகவே இருந்துள்ளது.

Read More: Malaysia Nanban News Paper on 30.9.2017


நாடாளுமன்ற மிளகாய்தூள் தாக்குதல் தொடர்பில் இடம்பெற்ற முக்கிய திருப்பம்

கொழும்பு,

நாடாளுமன்றத்தில் அண்மையில் நிகழ்ந்த மோதல் சம்பவத்தில் மிளகாய்த்தூள் எவ்வாறு கொண்டுவரப்பட்டது என்பது தொடர்பான தகவல் வெளியா கியுள்ளது. மகிந்த அணியின் இரண்டு உறுப்பினர்கள் தங்கள் காலணிக்குள் மறைத்து வைத்து மிளகாய்த்தூளை கொண்டு வந்துள்ளதாக தெரி விக்கப்பட்டு ள்ளது.

நாடாளுமன்றத்தில் இடம்பெற்ற தாக்குதல் சம்பவம் தொடர்பாக விசாரணைகளை மேற்கொள்ள நியமிக்கப்பட்ட விசாரணைக் குழுவின் அறிக்கையில் இந்த விஷயம் தொடர்பாக தெரிவிக்கப்பட்டுள்ளது. மிளகாய்த்தூள் தூவியது, சபாநாயகரின் ஆசனத்தை சேதப்படுத்தியது, தாக்குதல் மேற்கொண்டது, சபா நாயகர் உரையாற்றும் மைக்ரோ போனை உடைத்தது,போலீசார் மீது தாக்குதல் மேற்கொண்டது உள்ளிட்ட நாடாளுமன்றத்தில் நிகழ்ந்த மோதல் சம்பவம் தொடர்பாக ஆராய குழு நியமிக்கப்பட்டிருந்தது. அத்தோடு இந்தக் குழு நாடாளுமன்ற பிரதி சபாநாயகரின் தலைமையில் நியமிக்கப்பட்டிருந்தது குறிப்பிடத்தக்கது.


பண்டார் மலேசியா திட்டம் புதுப்பிப்பு: அதிகமான வேலைகளுக்கு வாய்ப்பு -லிம் குவான் எங்

பண்டார் மலேசியா திட்டத்தில் காணப்பட்ட குறைபாடுகள் களையப்பட்ட பிறகு புதுப்பிக்கப்பட்டுள்ள அத்திட்டம் நாட்டின் நகர மேம்பாட்டில் பொருளாதார வளர்ச்சியை ஏற்படுத்தும் என எதிர்பார்க்கப்படுவதாக நேற்று அத்திட்ட ஒப்பந்த நிகழ்வில் நிதியமைச்சர் லிம் குவான் எங் கூறியுள்ளார்.

கோலாலம்பூரில் அடுத்த 20 ஆண்டுகளில் வெ.14,000 கோடி மதிப்பீட்டிலான கலப்புப் பயன்பாடு, போக்குவரத்து சார்ந்த அத்திட்டம் நாட்டிற்கு கணிசமான பொருளாதார வளர்ச்சியை வழங்கும். அத்துடன் அத்திட்டம் ஆயிரக்கணக்கான வேலை வாய்ப்புகளை

குறிப்பாக கட்டுமானம் அறிவாற்றல், தொழில் முனைவு, தொழில் நுட்பத் துறைகளில் ஏற்படுத்தும்.

பண்டார் மலேசியா திட்டப் புதுப்பிப்பு பெரும்பாலும் பிரதமர் துன் டாக்டர் மகாதீர் முகமட்டின் முயற்சியால் நடந்துள்ளது. அத்திட்டத்தில் காணப்பட்ட குறைபாடுகள் அகற்றப்பட்டதையடுத்து முதலீட்டாளர்களின் நம்பிக்கை அதிகரித்துள்ளது.

பண்டார் மலேசியா தற்போது நாட்டிற்கு மேலும் சமச்சீரான நியாயமான அடிப்படைகளை வழங்குகிறது என்றார் லிம்.


மேல் முறையீட்டு நீதிமன்றத்தில் தான் செய்து கொண்டிருந்த விண்ணப்பத்தை நேற்று வெள்ளிக்கிழமை மீட்டுக் கொண்ட பிகேஆரின் பத்து நாடாளு மன்ற உறுப்பினர் தியான் சுவா ஒரு மாத காலத்திற்கு சிறையில் அடைக்கப்பட்டார்.

2012இல் நடைபெற்ற பெர்சே 2 பேரணியைத் தொடர்ந்து, போலீஸ் பயிற்சி மையம்  (புலாபோல்)  அமைந்துள்ள பகுதியை விட்டு வெளியேற போலீசார் விடுத்த உத்தரவிற்கு கட்டுப்பட மறுத்த குற்றம் தொடர்பிலானது இந்த தண்டனை. புலாபோல் ஒரு தடை செய்யப்பட்ட பகுதியாகும். செஷன்ஸ் நீதிமன்றத்தில் விதிக்கப்பட்ட ஒரு மாத கால சிறைத் தண்டனையையும்  1,000 வெள்ளி அபராதத்தையும் நிலை நிறுத்துவது என கோலாலம்பூர் உயர்நீதிமன்றம்  அளித்த தீர்ப்பை ஆட்சேபித்து அவர் மேல் முறையீடு செய்திருந்தார்.

பிகேஆர் உதவித் தலைவரு மான  தியான் சுவா, நேற்று நீதி மன்றத்தின் கைதி கூண்டில் இருந்து அறிக்கை ஒன்றை வெளியிடுவதற்கு முன்னர் தனது மேல் முறையீட்ட வாபஸ் பெற்றார். மேல் முறையீட்டு நீதிமன்ற நீதிபதி மொக்தாருடின்  பாக்கி தலைமையிலான குழு, தியான் சுவாவின்  வாபஸ் முடிலை  ஏற்றுக் கொண்டதுடன், சட்டத்தின் கீழ் இது அவரது உரிமை என்றும் கூறியது.

சிறிது நேரத்திற்குப் பின்னர், இக்குழு  ஏகமனதான  தண்ட னையை உறுதிப்படுத்தியது. இக்குழுவில் நீதிபதிகள் ஸக்கரியா சேம், அப்துல் கரிம் அப்துல் ஜாலில் ஆகியோரும்  இடம் பெற்றிருந்தனர். 2012 ஏப்ரல் 28ஆம் தேதி கைது செய்யப்பட்ட்ட தியான் சுவாவையும் இதர பெர்சே 3,  பேரணி பங்கேற்பாளர்களையும் மறுநாள் 29ஆம் தேதி அதிகாலையில் புலா போலை விட்டு வெளியேறும்படி போலீசார் உத்தரவிட்டனர்.

Read More: Malaysia Nanban News Paper on 30.9.2017


இயக்குனர் சிகரமும் காவிய கவிஞரும் - பாகம் 2

"உடனே நான், நடிக்கிறேன்னு சொல்லிட்டேன். அதற்கு பாலசந்தர், என்னவோய் போன வாரம் கேட்டபோது அப்புறம் சொல்றேன்னு சொன்னீரு. அது என்ன பந்தான்னு கேட்டாரு. பந்தா எல்லாம் ஒண்ணும் இல்ல, நான்தான் நடிக்கணும்ங்கிற எண்ணம் உங்க மனசுல ஒரு வாரமாவது இருக்குதான்னு பார்த்தேன். அதனாலதான் அப்படி சொன்னேன்னு சொன்னேன்.

"பொய்க்கால் குதிரை படம் ஷுட்டிங் போனேன். சரியா நடிப்பு வரலை. உடனே பாலசந்தர்கிட்டே, நான் பாட்டு மட்டும் எழுதிக்கிறேன், நடிப்பெல்லாம் வரலைன்னு சொன்னேன். அதுக்கு பாலசந்தர், நாளைக்கு வாங்க. உங்களுக்கு நடிப்பு வரலைன்னு எனக்கு தோணுச்சுனா நான் உங்களை விட்டுடுறேன்னு சொல்லி அனுப்பிட்டாரு.

"அன்னிக்கு ராத்திரி முழுக்க இதே யோசனையா இருந்தது. என்னடா நமக்கு நடிப்பு வரலையேன்னு. அடுத்தநாள் ஷுட்டிங்ல ரீடேக் வாங்காம நடிச்சேன். பாலசந்தர் மானிட்டர்கூட பார்க்கலை. படம் பதினைந்தாயிரம் அடின்னா நான் அதுல பத்தாயிரம் அடி இருப்பேன்."

பாலசந்தரின் பொய்க்கால் குதிரை மட்டுமின்றி அண்ணி, கையளவு மனசிலும் வாலி நடித்துள்ளார். பாலசந்தருக்கு இதில் வாலியின் நடிப்பு மிகவும் பிடித்தது, கையளவு மனசு. அந்த அனுபவம் குறித்து வாலியே சொல்கிறார்.

"கையளவு மனசுல மகன் இறந்ததை மறைக்கிற ஒரு சீனில் நான் அழணும். எனக்கு எப்படி அழகை வரும்? நான் அழவே மாட்டேன். சோ வீட்டுலதான் ஷுட்டிங். அதை பிரமாதமா பண்ணினாரு. சிவாஜி அசந்துபோனது அதைப் பார்த்துதான்.

எனக்கு அழுவது மாதிரி நடிக்க வராதுன்னு சொன்னேன். இவரு, நீங்க போனை பார்த்து அழுங்க. நான் உங்க முதுகுல ஆக்ஷனை பார்த்துக்கிறேன்னாரு. குலுங்கி குலுங்கி அழுறதில்ல, ஷாட் முடிஞ்சி கீதா உள்பட எல்லோரும் கைத்தட்டினார்கள். அந்த சீனைப் பார்த்துதான் சிவாஜி கூப்பிட்டு, என்னய்யா இவ்வளவு பிரமாதமாக பண்ணியிருக்கேன்னு பாராட்டினார்."

பாலசந்தர் குறித்த நிகழ்வுகள் மட்டுமின்றி தனது சினிமா வாழ்க்கையில் சந்தித்த முக்கியமான நபர்கள் அனைவர் குறித்தும் வாலி தூர்தர்ஷன் நிகழ்ச்சியில் குறிப்பிட்டுள்ளார். அதனை நெல்லை ஜெயந்தா புத்தகமாக்கியுள்ளார். சினிமாவின், சினிமா மனிதர்களின் வரலாறு சொல்லும் முக்கியமான புத்தகம் அது.


போர்ட்டிக்சனில் அன்வார் போட்டி. பாரம்பரிய தொகுதியை மஇகா தற்காக்குமா?

பி.கே.ஆர். தேசியத் தலைவராகத் தேர்வாகியுள்ள டத்தோ ஸ்ரீ அன்வார் இப்ராஹிம், நெகிரி செம்பிலான், போர்ட்டி க்சன் நாடாளுமன்றத் தொகுதியில் போட்டியிடுவது உறுதியாகிவிட்ட நிலையில், இங்கு போட்டியிடுவதா இல்லையா என்பது பற்றி தீர்மானிக்க ம.இ.கா. மற்றும் பாஸ் கட்சிகள் இன்று அவசரக் கூட்டங்களை நடத்தவிருக்கின்றன.

Read More: Malaysia Nanban Tamil Daily on 13.9.2018


பி.டி.பி.டி.என். முதலீட்டாளர்களுக்கு கூடுதல் வெகுமதித் திட்டம்

கோலாலம்பூர், மார்ச் 23-

ஒரு விழுக்காடு விகிதத்தில் Ganjaran Kesetiaan Simpan SSPN Prime 2.22 என்ற  வெகுமதி திட்டத்தை  பி.டி.பி.டி.என். மீண்டும் அமல்படுத்துகிறது. விசுவாசத்திற்கான இவ்வாண்டு  வெகுமதி பிரச்சார இயக்கம் என்பது ஒரு விசேஷமான திட்டம் என்று பி.டி.பி.டி.என். தலைவர் டத்தோ வான் சைபுல் வான் ஜான் தெரிவித்தார்.

நீண்ட காலத் திட்டத்தின் அடிப்படையில் முதலீடு செய்யும் முதலீட்டாளர்களுக்கு பி.டி.பி.டி.என். சிறப்பு செய்கிறது. இந்தப் பிரச்சார இயக்க காலகட்டத்தின் போது குறைந்தபட்சம் 500 வெள்ளியினை சேமிப்பில் வைக்கும் Simpan SSPN Prime முதலீட்டாளர்கள் இத்தகைய விசுவாச வெகுமதி திட்டத்தின் அனுகூலங்களை அனுபவிக்கலாம்.

திட்டத்தை பிரபலப்படுத்தும் பிரச்சார இயக்கம் இவ்வாண்டு பிப்ரவரி மாதம் 22ஆம் தேதியன்று துவங்கப்பட்டு ஏப்ரல் மாதம் 30ஆம் தேதிவரை நீடிக்கும். 2004ஆம் ஆண்டு முதல் 2018ஆம் ஆண்டு டிசம்பர் 31ஆம்தேதிவரை  Simpan SSPN Prime சேமிப்பில் கணக்கு வைத்திருக்கும் முதலீட்டாளர்கள் இந்த விசுவாச வெகுமதித் திட்டத்தில் பங்கேற்கும் தகுதியினை பெற்றுள்ளார்கள். இத்திட்டம் அமலுக்கு வருவது இது நான்காம் ஆண்டு. வழக்கமான வருடாந்திர மூன்று விழுக்காடு டிவிடண்டுடன் சேர்த்தால் இது ஒரு கூடுதல் அனுகூலமாகும். கூடுதல் பட்ச வெகுமதித் தொகையாக 8,000 வெள்ளி கணக்கில் சேர்க்கப்படும்.

மூன்று விழுக்காடு டிவிடண் வழங்குவது பற்றி குறிப்பிட்ட வான் சைபுல் Simpan SSPN என்பது சந்தையில் நிலவும் இதரத் திட்டங்களோடு ஒப்பிடுகையில் இது ஒரு தலைசிறந்த திட்டம் என்பது வெள்ளிடைமலை. Simpan SSPN என்பது முற்றிலும் பொருத்தமானத் திட்டம். பொருளாதார நிச்சயமற்ற நிலையில் 8,000 வெள்ளி வரை வரிவிலக்கு உட்பட பல்வேறு சிறப்பு அனுகூலங்கள் வழங்கப்படுவதை நாம் எண்ணிப் பார்க்க வேண்டும்.

விசுவாச வெகுமதித் திட்டத்திற்கான விதிமுறைகளும் நிபந்தனைகளும்

தேவைப்பட்டால் பிரச்சார இயக்கத்தின் காலகட்டத்தை மாற்றவோ அல்லது அதில் திருத்தம் செய்யும் முழு உரிமையினை பி.டி.பி.டி.என். பெற்றுள்ளது. இதன் அதிகாரப்பூர்வ அகப்பக்கத்தில், ஊடகங்களில் மற்றும் கிளை அலுவலகங்கள் வாயிலாக முன்கூட்டியே இதற்கான அறிவிப்பு வெளிவரும்.

பிரச்சாரக் காலகட்டம் அமலில் இருக்கும்போது முதலீட்டாளர் தமது கணக்கிலிருந்து எந்தவொரு பணத்தையும் மீட்டும் கொள்ளமுடியாது. இந்த காலகட்டத்தின்போது முதலீட்டாளர் ஒருவர் இறந்து விட்டால் இவரின் சேமிப்புக் கணக்கின் சார்பில் விதிமுறைகளுக்கு உட்பட்டு இந்த வெகுமதித் திட்டத்தின்கீழ் அனுகூலங்களை பெற தகுதியுடைய  வெகுமதித் திட்ட அனுகூலங்களை பெறும் உரிமையினை முதலீட்டாளர் மற்றவருக்கு மாற்றிவிட முடியும்.

முதலீட்டாளர்களுக்கு விசுவாச வெகுமதித் திட்டம் வழங்கும் பி.டி.பி.டி.என்.னின் முடிவே இறுதியானது. இது சம்பந்தமாக இதர தரப்புகள் கேள்வி எழுப்பும் என்றால் அதுகுறித்து பரிசீலிக்கப்படாது.  அவ்வப்போது பி.டி.பி.டி.என். அகப்பக்கத்தை வலம் வருமாறு முதலீட்டாளர்கள் கேட்டுக் கொள்ளப்படுகிறார்கள். விதிமுறைகளையும் நிபந்தனைகளையும் துல்லியமாக அறிந்து கொள்வதற்கு இது உதவும். முதலீட்டாளர் இணையதளத்தின் வழி தமது சேமிப்பை மேலும் அதிகரித்துக் கொள்ளலாம். மேல் விவரங்களுக்கு : https://lovesspn.com/GanjaranKesetiaan2022 என்ற அகப்பக்கத்தை பயன்படுத்திக் கொள்ளலாம்.


தைப்பிங்கில் நடைபெற்ற தேக்குவாண்டோ போட்டியில் யூனிஸ் ஸ்ரீ, லியா ஆகிய இருவரும் சிறந்த வீராங்கனைகளாக தேர்வு செய்யப்பட்டனர். தேக்கு வாண்டோ விளையாட்டில் மாணவ, மாணவிகளின் ஆற்றலையும், திறமையையும் வெளியே கொண்டு வரும் வகையில் மாபெரும் போட்டி ஒன்று தைப்பிங்கில் நடைபெற்றது. நாடு தழுவிய நிலையில் இருந்து 719க்கும் மேற்பட்ட போட்டியாளர்கள் இப்போட்டியில் கலந்து கொண்டனர். 9 வயது முதல் 12 வயதுக்கும் இடைப்பட்ட மாணவர்கள் இப்போட்டியில் பங்கேற்றதுடன் தங்களின் திறனையும் வெளிப்படுத்தினர். இதில் அதிகமான இந்திய போட்டியாளர்களும் கலந்து கொண் டனர். விறுவிறுப்பாக நடைபெற்ற இப்போட்டியின் யூனிஸ் ஸ்ரீ த/பெ சுகுமாரன், லியா த/பெ குமார் ஆகிய இருவரும் முதல் நிலையில் சாம்பியன் பட் டத்தை தட்டிச் சென்றனர். அதே வேளையில் இப்போட்டியின் சிறந்த வீராங்கனைகளாகவும் இவ்விருவரும் தேர்வு செய்யப்பட்டனர். தமிழ்ப்பள்ளியில் பயிலும் இவ்விரு மாணவிகளின் சாதனைகளைக் கண்டு அவர்களின் பெற்றோர்களும், பார்வையாளர்களும் மகிழ்ச்சியில் ஆரவாரம் செய்தனர் என்பது குறிப்பிடத்தக்கது.


தமிழ்ப்பள்ளிகளை அழிக்கும் உரிமை யாருக்கும் கிடையாது

கோலாலம்பூர், இருமொழித் திட்டத்தை (டி.எல்.பி.) அமல்படுத்த எந்தவொரு பள்ளிக்கும் உரிமை கிடையாது. அவ்வாறு அமல்படுத்த முற்படுவது சட்டத்திற்கும் கூட் டரசு அரசமைப்பு சாசனத்திற்கும் புறம்பானது என்று தமிழ்ப்பள்ளிகளில் இரு மொழித்திட்ட அமலாக்கத்தை கடுமையாக எதிர்த்து வரும் மே 19 இயக்கத் தினர் நேற்று வலியுறுத்தினர். பெட்டாலிங் ஜெயா விவேகானந்தா தமிழ்ப்பள்ளி இரு மொழித் திட்டத்தை அமல்படுத்தக்கூடாது என்று கோரிய நிலையில்தான் அப்பள்ளியின் பெற்றோர் ஆசிரியர் சங்கத் தலைவர் - பள்ளி மேலாளர் வாரியத் தலைவர் உட்பட மூவர், பள்ளி தலைமையாசிரியருக்கு எதிராக வழக்கு தொடுக்க முன்வந்துள் ளனர் என்று அந்த இயக்கத்தின் பொறுப்பாளர்களில் ஒருவரான தமிழ் இனியன் தெரிவித்தார். இதற்கு மே19 இயக்கம் சட்ட ஆலோசனையையும், தங்க ளது முழு ஆதரவினையும் வழங்குகிறது என்றார் அவர். இதன் விளைவாக, விவேகானந்தா தமிழ்ப்பள்ளியில் இருமொழித் திட்டத்தில் பயிலும் சில மாணவர்களின் பெற்றோர்கள், தங்கள் பிள்ளைகளுக்குக் கல்வி எந்த ரீதியில் வழங்கப்பட வேண்டும் என்ற உரிமை தங்களுக்கு இல்லையா? என்ற விவாதத்தை முன்வைத்துள்ளனர். அதாவது, இருமொழித் திட்டத்தைத் தேர்வு செய்வது தங்களது உரிமை என்பது அவர்களின் கருத்தாகும். தமிழ்ப்பள்ளிக்குத் தமிழ்மொழி வழி கல்வி, வழங்குவதுதான் அதன் கட்டமைப்பாகும். தமிழ்ப்பள்ளியின் ஆணி வேர் - தமிழ்மொழி வழி கல்வி. ஆங் கிலம் மற்றும் மலாய் போன்ற மொழிப்பாடங்களைத் தவிர மற்றவை தமிழ்மொழியில்தான் இருக்க வேண்டும். அண்மையில் அரசாங்கம் வெளியிட்ட எம்பிஎம்-எம்பிஐ என்ற கல்விக்கொள்கையின் கீழ் ஆங்கில மொழியின் திறனை அதிகரிக்கப் பல வியூகத் திட்டங்களை அரசாங்கம் வகுத்துள்ளது. அதில் அறிவியல், கணிதம் போன்ற பாடங்களின் கற்றல், கற்பித்தல் தமிழில்தான் இருக்க வேண்டும் என வரையறுக்கப்பட்டுள்ளது. இந்த இருமொழித் திட்டம் என்ற பெயரில், அறிவியல்-கணிதப் பாடங்களை ஆங்கிலத்தில் போதிப்பது ஒரு கொல்லைப் புறமாகத் தமிழ்ப்பள்ளிகளில் நுழைக்கப்பட்ட கண் டனத்திற்குரிய திட்டமாகும். மலேசியாவில் தமிழ்ப்பள்ளிகள் நிலைத்திருப்பது என்பது 200 ஆண்டுகள் தமிழ்க்கல்வியின் வினைப்பயன். தமிழ் வழிக் கல்வி இருப்பதால்தான், இவை தமிழ்ப்பள்ளிகள். இதுதான் தமிழ்ப்பள்ளியின் அடிப்படை கட்டமைப்பு. இக்கட்டமைப்பின் நிலைப்பாட்டிற்குத் தோட்டப் பாட்டாளி மக்கள், பாமரர்கள், ஆசிரியர்கள், சமூகத் தலைவர்கள், அரசியல் சாரா இயக்கங்கள், அரசியல் தலைவர்கள் எனப் பலரின் அயராத உழைப்பும், உணர்வுமே காரணம். இக்கட்டமைப்பினை மாற்றப் பெற்றோர்களுக்கு உரிமை கிடையாது என்பதை நாம் புரிந்து கொள்ள வேண்டும். பெற்றோர்கள் தங்கள் பிள்ளைகளை எந்தப் பள்ளியில் சேர்க்க வேண்டும் என முடிவு செய்யும் உரிமை உள்ளது. ஆனால், தமிழ்ப்பள்ளியில் தாங்கள் விரும்பும் மொழியில்தான் கற்றுத்தர வேண்டும் எனச் சொல்லும் உரிமை இவர்களுக்குத் துளியும் கிடையாது. அப்படிப்பட்ட சூழல் தமிழ்ப்பள்ளியின் கட் டமைப்பை முற்றாகச் சீரழித்துவிடும். அவ்வகையில் தமிழ்ப்பள்ளியின் கட்டமைப்புக்கு அழிவைக் கொடுக்கும் உரிமை எந்தப் பெற்றோருக்கும் கிடை யாது. தமிழ்ப் பள்ளி என்பது இச்சமூகத்தின் உரிமை என்பதனை இவர்கள் உணர வேண்டும் என்று அண்மையில் புத்ராஜெயாவில் இந்த இரு மொழி கல் வித்திட்டத்திற்கு எதிராக தாங்கள் தெரிவித்த ஆட்சேபத்தை சுட்டிக்காட்டி தமிழ் இனியன் இவ்வாறு தெரிவித்தார்.


இ-கார்டு திட்டம் குடிநுழைவுத் துறை விளக்கம்!

கள்ளக் குடியேறிகளுக்கு இ-கார்டு எனும் தற்காலிக அமலாக்க அட்டை வழங்குவது தொடர்பில் அக்குடியேறிகள் சம்பந்தப்பட்ட 13 நாடுகளின் தூதரக அலு வலர்களுக்கு நேற்று இங்கு குடிநுழைவுத் துறையினருடனான சந்திப்பில் விளக்கமளிக்கப்பட்டது. மலேசியக் குடிநுழைவுத் துறையின் தலைமை இயக்குநர் முஸ்தாஃபர் அலி தலைமையில் அக்கூட்டம் நடைபெற்றது. அதில் வங்காள தேசம், துர்க் மேனிஸ்தான், மியன்மார், நேப்பாளம், இந்தியா, இலங்கை, பிலிப்பைன்ஸ், உஸ்பெகிஸ் தான், பாகிஸ்தான், தாய்லாந்து, கம்போடியா, இந்தோனேசியா, வியட்னாம் ஆகிய நாடுகளின் தூதரகங்களைச் சார்ந்த 28 பிரதிநிதிகள் கலந்துகொண்டனர். இந்த இ-கார்டு திட்டத்திற்கு மலேசியாவிலுள்ள பல்வேறு தூதரகங்களிடமிருந்து ஆதரவைப் பெறுவதே அக்கூட்டத்தின் பிரதான நோக்கமாகும். இ-கார்டு திட்டத்தில் சம்பந்தப்பட்டுள்ள தங்கள் நாடுகளின் குடிமக்க ளுக்கு கடப்பிதழ் வழங்குவதில் அத்தூதரகங்கள் உதவ முடியும் என மலேசியக் குடிநுழைவுத் துறை நம்புகிறது என முஸ்தாஃபர் நேற்று வெளியிட்ட ஓர் அறிக்கையில் கூறியுள்ளார்.


எண்ணத்தை வண்ணமாக்கும் மண்ணின் மைந்தன்,  ஓவியன் விஜய்!

மலேசிய ஓவிய வானில் எத்தனையோ ஒளிரும் நட்சத்திரங்களை நாம் பார்த்து ரசித்துள்ளோம் ஓவியர் கிருஷ்ணா, சந்திரன். லெனா. ராதா, முகில், சந்துரு, இளங்கோ, வேலவன் போன்றோர் அவர்களில் குறிப்பிடத் தக்கவர்கள். ஒவ்வொருவரும் தனித்தன்மை கொண்டவர்கள். தூரிகையால் மாயம் செய்து மனங்களை மயங்க வைத்தவர்கள். அந்த வரிசையில் இடம் பிடிக்கும் ஆர் வத்தோடு முனைப் புக் காட்டி வருகிறார் சிலாங்கூர், செமினி, பண்டார் ரிஞ்சிங் இடைநிலைப்பள்ளியின் ஐந்தாம் படிவ மாணவர் விஜய். விஜய்க்குச் சிறு வயது முதலே இத்துறையில் ஆர்வம் துளிர்க்க ஆரம்பித்தது. ஆறு வயதில் படங்களை அச்சு எடுத்து வரையத் தொடங்கிய பின்னர் மனித முகங்களை ஓவியமாக வரைந்தார். 12 வயதில் மனிதரின் முகங்களைத் தத்ரூபமாக வரையும் ஆற்றலைப் பெற்றார். 2013ஆம் ஆண்டில் ஹரி ராயா திறந்த இல்ல உபசரிப்பு புத்ரா ஜெயா வில் உள்ள பிரதமரின் இல்லத்தில் நடைபெற்றது. நிகழ்வுக்கு முதல் நாள் தான் இந்தத் தகவல் விஜய் காதுக்கு எட்டியது. அந்த நாள் முழுவதும் தூங்காமல் விடிய விடிய பிரதமரின் உருவத்தை ஓவியமாக வரைந்து காலையில் புத்ரா ஜெயாவில் பிரதமரின் உருவத்தை ஓவியமாக வரைந்து காலையில் புத்ரா ஜெயாவில் பிரதமரின் இல்லத்துக்கு எடுத்துச் சென்றார். ஓவியத்தைக் கண்டு மகிழ்ந்த பிரதமர் அப்படத்தில் தம் கையொப்பமிட்டதோடு விஜய்யின் ஆற்றலைப் பாராட்டியதை இன்றுவரை இவரால் மறக்க முடியாத நிகழ்வாக உள்ளது. தாம் ஓவியத் துறையில் சிறந்து விளங்க முக்கியக் காரணமாக இருந்து ஊக்கமும் உற்சாகமும் வழங்கிவரும் தம் பெற்றோரையும் உடன்பிறப்புகளை யும் நன்றியோடு நினைவுகூரும் விஜய், எதிர்காலத் திட்டங்களையும் பற்றி மனம் திறந்தார். எதிர்காலத்தில் கட்டட வடிவமைப்பாளராக வர விரும் புகிறேன். அதோடு, ‘Vijay Arts’ என்ற பெயரில் ‘Art studio’ திறக்க விரும்புகிறேன். அதற்கு முன்பாக, இந்த ஓவியத் துறையில் என் திறமையை மேலும் மேம்படுத்த முயற்சிகளை மேற்கொள்வேன் என்று நம்பிக்கையோடு கூறுகிறார். தமிழ்ப்பள்ளி மாணவரான விஜய் கல்வியிலும் சிறந்து விளங்குகிறார். தன்னடக்கமும் பணிவும் கொண்டவராகத் திகழும் விஜய் ஓவியக் கலையில் சிறந்து விளங்க நாமும் வாழ்த்துவோம்.


கால்பந்து விளையாட்டுகளில் சூதாட்டத்தை எந்தவொரு சூழ்நிலையிலும் மீபா ஆதரிக்காது !

கால்பந்து விளையாட்டுகளில் சூதாட்டத்தை எந்தவொரு சூழ்நிலையிலும் மீபா ஆதரிக்காது என்று அதன் தலைவர் டத்தோ டி. மோகன் நேற்று திட்ட வட்டமாக கூறினார். நேற்று முன்தினம் மீபா விளையாட்டாளர்களை மலேசிய ஊழல் தடுப்பு ஆணையம் கைது செய்ததன் தொடர்பில் நடைபெற்ற செய்தியாளர்கள் சந்திப்பில் டத்தோ டி.மோகன் இவ்வாறு பேசினார். கஷ்டமான சூழலில் இந்திய சமுதாய கால்பந்து விளையாட் டாளர்களுக்கு வாய்ப்புக்களை ஏற்படுத்த மீபா செயல்பட்டு வருகிறது. அந்த நிலையில் மீபா அணியில் ஒரு சிலரின் நடவடிக் கைகளினால் ஒட்டு மொத்த அணியும் பாதிக்கப்படுகிறது. மீபா அணியில் மட்டுமல்லாது மற்ற மற்ற அணிகளிலும் இது மாதிரியான பிரச்சினைகள் இருக்க வாய்ப்பிருக்கிறது. மீபா அணியில் ஒரு சிலர் மீது சந்தேகம் ஏற்பட்ட நிலையில் நிர்வாகம் ரகசிய ஆய்வு செய்தது. அதன் தொடர்பில் மலேசிய ஊழல் தடுப்பு ஆணையத்தில் புகார் செய்யப்பட்டது. அதனைத் தொடர்ந்தே மூன்று விளையாட் டாளர்களை எம்ஏசிசி கைது செய்து விசாரணை செய்து வருகிறது. ஒரு சிலரின் சுய நலப்போக்குக் காக மலேசிய கால்பந்துத் துறை பாதிக்கப்படக் கூடாது. இந்த மாதிரியான புல்லுருவிகளை களையெடுக்க வேண்டும். தரமாக விளை யாடும் அணி தோல்வி பெறுவதற்கும், தரமில் லாத அணி வெற்றி பெறுவதற் கும் கால்பந்துத்துறை சூதாட் டங்கள் காரணமாகின்றன. இந்த நிலை நீடித்தால் மலேசிய கால்பந்துத் துறையின் தரம் நிச்சயம் பாதிக்கப்படுமென டத்தோ டி.மோகன் குறிப் பிட்டார்.


சாதனைகளை சொல்லும் ஓ,பி,எஸ் - வேதனைகளை சொல்லும் தினகரன்

மன்னார்குடியில் வரும் 1 ம் தேதி துணைமுதல்வர் ஒ,பி,எஸ்,தலைமையில் அதிமுகவினர்  காவிரி விவகாரத்தில் தமிழக அரசின் சாதனைகளை விளக்கி பொதுக்கூட்டம் நடத்துகின்றனர். அதன் மறுநாளே 2 ம் தேதி நீடாமங்கலத்தில்  காவிரி விவகாரத்தில் தமிழக அரசின் இயலாமையை கண்டித்து  டி,டி,வி, தினகரன் தலைமையில் ஆர்ப்பாட்டம் நடக்க இருக்கிறது.

இவ்விரு நிகழ்வுகள் திருவாரூர் மாவட்டத்தில் உள்ள அரசியல் வாதிகளை மட்டுமின்றி பொதுமக்களையும் திரும்பிபார்க்க வைத்திருக்கிறது.

கடந்த மாதம் 5 தேதி டி,டி,வி தினகரன் மன்னார்குடி தேரடியில் நலத்திட்டங்கள் வழங்கும் விழாவை பொதுக்கூட்டமாக நடத்தினார். அந்த கூட்டத்தில் பேசிய தினகரன், "எங்க வீட்டு விஷேசங்களில் சாம்பார் வாளித்தூக்கியவர் இன்றைக்கு அமைச்சர்". என அமைச்சர் காமராஜை சாடினார். அதற்கு பதி லடிக்கொ டுக்கும் விதமாக மறு வாரமே பொதுக்கூட்டம் நடத்த திட்டமிட்டார் அமைச்சர் காமராஜ், தொடர் மழையினால் கூட்டம் நடத்தமுடியாமல் தள்ளிப்போனது. அந்த கோபத்துடன் வரும் செப் 1 ம் தேதி, தினகரன் கூட்டம் நடத்திய அதே தேரடியில் பொதுக்கூட்டம் நடத்துவதற்கான வேலைகள் கனஜோராக நடந்துவருகிறது.

பேனர்கள், நுழைவு வளைவுகள் அமைப்பதற்கு தார்சாலைகளை டிர்லரால் உடைத்து அமைக்கின்றனர். மன்னார்குடி  நகரம் முழுவதும் எங்கு திரும்பினாலும் பேனர்கள் தோரன வளைவுகளால் ஆக்கிரிமித்துள்ளன. கும்பகோணம், மன்னார்குடி சாலையை இடைமறித்து வளைவுகள் அமைத்தி ருப்பதால் பொதுமக்கள் பெரும் அவதிக்குள்ளாகியுள்ளனர்.

அமைச்சரின் ஆதரவாளர் ஒருவர் கூறுகையில், " ஒரு காலத்துல திவாகரனை "பாஸ்" னு அழைக்கவே பயப்படுவோம், அவங்கள மீறி மன்னார்குடியில் எதுவும் நடக்காதுங்கிற நிலமையிருந்துச்சி, ஆனா இன்று நிலமை தலைக்கீழா மாறிடுச்சி, அந்த பாஸே அமைச்சரால பீசாகிட்டார். தினகரனுக்கு மன்னார்குடியில் செல்வாக்கே கிடையாது அவருவந்து எங்க அமைச்சர பேசிட்டார், நாங்க சும்மா இருந்துடுவோமா, அவங்க கூட்டிய கூட்டத்தைவிட ஒரு மடங்கு அதிகமா கூட்டி தினகரனின் பொட்டிய அடக்குவது தான் இந்த பொதுக்கூட்டத்தின் நோக்கம்." என்றார் குதுகலத்துடன்.

ஒ.பி.எஸ் தலைமையிலான பொதுக்கூட்டத்தில் என்னப்பேசுகிறார்கள் என்பதற்கு பதிலடி கொடுக்கவே நீடாமங்கலத்தில் அவசரமாக ஆர்பாட்டம் நடத்த ஏற்பாடு செய்ய சொல்லியிருக்கிறார் தினகரன். இந்த தகவல் அமைச்சருக்கு தெரியவந்து, காவல்துறை மூலமாக ஆர்பாட்டத்தை 31 ம் தேதியே நடத்திட உத்தரவிட சொல்லியிருக்கிறார், தினகரன் அணியினரோ, நாங்க முறையாக அனுமதி வாங்கிட்டோம், எங்களால மாற்றிக்க முடியாது, வேனும்னா அமைச்சர் கூட்டத்த மாத்திக்க சொல்லுங்க, நீங்க தடுத்தாலும் தடைகளை மீறி ஆர்பாட்டம் நடத்துவோம் எனகராராக கூறிவிட்டு, மேடை அமைக்கு பணிகளை துவங்கிவிட்டனர்.

தினகரன் நடத்தும் ஆர்பாட்டத்தில் டெல்டா பாசன விவசாயிகள் சங்கத் தலைவர் காவிரி எஸ்.ரெங்கநாதன், தென்னிந்திய நதிகள் இணைப்புச் சங்கத் தலைவர் அய்யாக்கண்ணு, தமிழக அனைத்து விவசாய சங்கங்களின் ஒருங்கிணைப்புக் குழுத் தலைவர் பி.ஆர்.பாண்டியன் உள்ளிட்டவர்களையும் அழைத்துள்ளனர். அவர்களும் வருவதாக கூறிவிட்டனர்.

அதே போல் ஒ,பி,எஸ் கலந்துகொள்ளும் காவிரி சாதனை விளக்க கூட்டத்திலும் மேலே உள்ள விவசாய சங்கத்தினரை அழைத்துள்ளனர். எங்கு செல்வது, என்ன பேசுவது, உண்மையிலேயே காவிரிக்கான போராட்டம், கூட்டம் தானா, இவர்களின் வாஞ்சையை தீர்த்துக்கொள்ளுவதற்காக நடத்து கிறார்களா என்பது புரியாமல் புலம்புகிறார்கள் விவசாய சங்கத்தினர்.


மைத்திரிபாலா எடுத்துள்ள நடவடிக்கை முழுக்க முழுக்க சட்ட விரோதமானதாகும்’-திருமாவளவன்

இலங்கையில் நடந்த ஜனநாயகப் படுகொலைக்காக இந்தியா கண்டிக்கவேண்டும் என்று  விடுதலைச் சிறுத்தைகள் கட்சி தலைவர் திருமாவளவன் வலியுறுத்தியுள்ளார்.    இது குறித்த அவரது அறிக்கை:

’’இலங்கை பாராளுமன்றம் கலைக்கப்பட்டு மிகப்பெரிய ஜனநாயகப் படுகொலை நடத்தப்பட்டுள்ளது. இதை விடுதலைச் சிறுத்தைகள் கட்சியின் சார்பில் வன்மையாகக் கண்டிக்கிறோம். இந்திய அரசு இதைக் கண்டிக்கவேண்டும் என வலியுறுத்துகிறோம்.

இலங்கை அதிபர் மைத்திரிபாலா சிறிசேனா திடீரென புதிய பிரதமராக மகிந்த ராஜபக்சவை நியமனம் செய்தார். அது சட்டவிரோதமான நடவடிக்கை எனவும் ராஜபக்ச தனது பெரும்பான்மையை நிரூபிக்கவேண்டும் எனவும் இலங்கை சபாநாயகர் அறிவித்துவிட்டார். பாராளுமன்றத்தில் ராஜபக்சவுக்குப் பெரும்பான்மை கிடைக்க வாய்ப்பில்லை என்ற நிலையில் இப்போது பாராளுமன்றத்தையே கலைத்து நள்ளிரவில் அரசாணைப் பிறப்பிக்கப்பட்டுள்ளது.

இலங்கை அரசியலமைப்புச் சட்டத்தில் மேற்கொள்ளப்பட்ட 19 ஆவது  சட்டத்திருத்தத்தின்படி பாராளுமன்றத்தை கலைப்பதற்கான அதிகாரம் அதிபருக்கு இல்லை .பாராளுமன்றத்தின் மூன்றில் இரண்டு பங்கு உறுப்பினர்கள் ஆதரவோடு தீர்மானம் நிறைவேற்றினால்தான் பாராளுமன்றத்தை நாலரை ஆண்டுகளுக்கு முன்பு கலைக்க முடியும் என இலங்கையின் அரசியல் சட்டம் கூறுகிறது. எனவே, மைத்திரிபாலா எடுத்துள்ள நடவடிக்கை முழுக்க முழுக்க சட்ட விரோதமானதாகும்.

2019 ஜனவரி 5ஆம் தேதி தேர்தல் நடைபெறும் எனவும், அதற்கான வேட்பு மனுத்தாக்கல் இம்மாதம் 19ஆம் தேதி துவங்கும் எனவும், இலங்கை அதிபர் அறிவித்துள்ளார். உச்சநீதிமன்றத்தின் கருத்தை கேட்டுத்தான் தேர்தல் நடத்துவதைப் பற்றி முடிவு செய்ய வேண்டுமென தேர்தல் ஆணையம் கூறியுள்ளது.

இனப்படுகொலை குற்றவாளியான ராஜபக்சவோடு கூட்டு சேர்ந்து கொண்டு சட்டவிரோதமாக இலங்கை அதிபர் செயல்படுவது ஈழத்தமிழர்களுக்கும், இலங்கையின் ஜனநாயகத்துக்கும்  மிகப்பெரும் அச்சுறுத்தலாக மாறியுள்ளது. இந்நிலையில் இலங்கையில் நடைபெறும் ஜனநாயகப் படுகொலையைக் கண்டிக்குமாறு இந்திய அரசைக் கேட்டுக்கொள்கிறோம்.’’


3 ஆண்டில் விலகுவேன் என்று நான் கூறவில்லை.

கோலாலம்பூர்,

மூன்று ஆண்டுகளில் பதவி விலகுவேன் எனத் தாம் கூறியதாக வெளியான ஒரு பன்னாட்டு செய்தி அறிக்கையை பிரதமர் துன் டாக்டர் மகாதீர் முகமட் நேற்று முன்தினம் மறுத்தார்.‘‘மூன்று ஆண்டுகள் என நான் கூறவில்லை” என்று அவர் நேற்று முன்தினம் திங்கட்கிழமை இரவு கும்புலான் மாஜு ஏற்பாட்டில் நடைபெற்ற ஹரிராயா திறந்த இல்ல உபசரிப்பின்போது செய்தியாளர்களிடம் கூறியதாக ஃபிரி மலேசியா டுடே (எஃப்எம்டி) தெரிவித்தது.

Read More: Malaysia Nanban Tamil Daily on 26.6.2019


கர்ப்பமாக இருப்பதற்கும் துப்பாக்கி குண்டு முழக்கமா?

பிரபல பாப் பாடகி பியான்ஸ், தான் கர்பமாக இருப்பதையும், இரட்டைக் குழந்தையை எதிர்பார்ப்பதாகவும் தன் சமூக வலைதள பக்கங்களில் பகிர்ந்திருந்தார். இதற்கு ரசிகர்கள் வாழ்த்துக்களை தெரிவித்துக் கொண்டிருக்கும் போதே, அட்லாண்டா போலீஸ் " எல்லோரும் பியான்ஸ் கர்ப்பமாக இருப்பதை கொண்டாடவே விரும்புகிறோம், ஆனால் இதற்கு எல்லாம் துப்பாக்கி குண்டு முழங்கி கொண்டாத முடியாது என்பதை நினைவில் வைத்துக் கொள்ளுங்கள். பத்திரமாக இருங்கள் அட்லாண்டா "என்று ட்விட்டினர். ஒரு பெண் தன் கர்பத்தை தெரிவிக்கிறாள் என்றால் இப்படியா நிற வெறியோடு பேசுவீர்கள், துப்பாக்கி ஆயுதங்களை குறித்து டிவிட்ட வேண்டிய நேரமா அது என்று நெட்டிசன்கள் மற்றும் பியான்ஸின் ரசிகர்கள் டிவிட்களிலேயே காவல் துறையை பொறித்து எடுத்துவிட்டனர். அடுத்த சில நிமிடங்களில் காவல் துறை ட்விட்டரிலேயே " பியான்ஸை குறித்து வந்த ட்விட் தேவை இல்லாதது தான், நாங்கள் அதற்கு மன்னிப்பு கேட்கிறோம் " என ஒரு மன்னிப்பு ட்விட் வந்த பிறகு தான் நெட்டிசன்கள் அடுத்த வேலையை பார்த்தார்கள்.


என் போராட்டத்தின் ஒரு பகுதி சிறை!

(பினாங்கு) எனது போராட்டத்தின் ஒரு பகுதியாகவே ‘சிறை’ இருந்துள்ளது. சிறைச்சாலையில் நான் தள்ளப்பட்டாலும்கூட அந்த கடுமையான வலியை எதிர்கொள்ள என்னை தயார்ப்படுத்திக்கொண்டு வருகிறேன் என்று பினாங்கு முதலமைச்சர் லிம் குவான் எங் தெரிவித்தார். தனது அரசியல் வாழ்க் கையை அஸ்தமனமாக்குவதற்கு அரசியல் சதிகள் நடந்திருக்கின்றன என்று லிம் உறுதியாகக் கூறுகிறார். தனக்கு எதிரான ஊழல் குற்றச்சாட்டு வழக்கு விசாரணை நாள் நெருங்கிக் கொண்டு இருக்கும் வேளையில் சிறைச் சாலை செல்வதுதான் தனது தலை விதியாக இருக்குமானால் தனது நான்கு பிள்ளைகளுக்கு ஏற்படக்கூடிய பாதிப்பை கண்டுதான் மனம் வருந்து வதாக குறிப்பிடுகிறார். மூவர், 20 வயதில் இருக்கும் வேளையில் கடைசிப்பிள்ளைக்கு 10 வயதாகிறது என்கிறார். ஒரு தந்தை என்ற முறையில் நான்கு பிள்ளைகளையும் பாதுகாக்க வேண்டிய மிகப்பெரிய கடப்பாட்டை தாம் கொண்டிருந்த போதிலும் ஒரு மாநில முதலமைச்சர் என்ற முறையில் அவர்களை பாதுகாக்க இயலாது என்கிறார். சிறைச்சாலை என்பது என் போராட்டத்தின் ஒரு பகுதியாகவே மாறிவிட்டது என்று இரண்டு தவணை மலாக்கா முதலமைச்சராக பொறுப்பேற்றுள்ள 56 வயதான லிம் கூறுகிறார். ஜ.செ.க.வின் பொதுச் செயலாளரான லிம் குவான் எங், நேற்று கொம்தாரில் உள்ள தனது முதலமைச்சர் அலுவலகத்தில் மலே சியா கினிக்கு அளித்த பேட்டியில் மேற்கண்டவாறு கூறினார். சிறைச்சாலைக்கு செல்வதும், தண்டனையை அனுபவிப்பதும் தனக்கு புதியது அல்ல என்று மிக அழுத்தமாக லிம் கூறுகிறார். துன் டாக்டர் மகாதீர் பிரத மராக இருந்த காலத்தில் எதிர்க்கட்சியினருக்கு எதிராக மேற்கொள்ளப்பட்ட ‘ஓப்ஸ் லாலாங்’ கைது நடவடிக்கையின் போது உள்நாட்டு பாதுகாப்பு சட் டத்தின் கீழ் 1989 ஆம் ஆண்டு ஓராண்டு சிறைத்தண்டனையை அனுபவித்த அனுபவம் எனக்கு உண்டு. 1984 அச்சக மற்றும் வெளியீடு சட்டத்தின் கீழ் 1994 ஆம் ஆண்டு 18 மாத கால சிறைத்தண்டனையை அனுபவித்தேன். மலாக்கா அம்னோவின் மூத்த அரசியல்வாதியும் மாநில முதலமைச்சராக இருந்தவருமான டான்ஸ்ரீ ரஹிம் தம்பி சிக் சம்பந்தப்பட்டதாக கூறப்படும் ஒரு கற்பழிப்பு வழக்கு தொடர்பாக தவறான தகவல்களை பரப்பியதாக கைது செய்யப்பட்ட லிம் 18 மாத கால சிறைத்தண்டனையை அனுபவித்தார். தனக்கு எதிராக ஊழல் குற்றச்சாட்டு வழக்கு விசாரணை தொடர்பாக கேட்ட போது, தனது பெயருக்கு களங்கத்தை ஏற்படுத்தும் வகையில் தேசிய முன் னணியின் மிக மோசமாக பிரச்சாரத்தை முறியடிக்கும் வகையில் களங்கத்தை துடைத்துக்கொள்ள நீதிமன்றத்தில் சாட்சியம் அளிக்கவிருப்பதாக குறிப் பிட்டார். இந்த வழக்கு விசாரணை 13 ஆயிரம் பக்கங்களைக் கொண்ட ஆவணங்களையும் 60 சாட்சிகளையும் உள்ளடக்கியுள்ளது. எனினும் 2009 மலேசிய ஊழல் தடுப்பு ஆணைய சட்டத்தின் 62 விதியை எதிர்க்கும் வகையில் லிம் மேல் முறையீடு செய்து இருப்பதால் இந்த வழக்கு தற்போது ஒத்திவைக்கப் பட்டுள்ளது. சிறைக்கு அனுப்ப நேர்ந்தால் என்ன செய்வீர்கள் என்று கேட்ட போது குடும்பத்தினரை குறிப்பாக எனது கடைசிப்பிள்ளையை நினைத்தால் தான் கவலையாக இருக்கிறது என்றார்.


சீனாவுக்கு பணிந்தார் டொனால்டு டிரம்ப் !

அமெரிக்க ஜனாதிபதியாக பதவியேற்ற பின் முதல் தடவையாக சீனாவின் ஜனாதிபதி Xi Jinping உடன் போனில் பேசிய டிரம்ப் சீனாவின் One China கொள்கைக்கு ஆதரவு தெரிவித்துள்ளார். அமெரிக்காவின் ஜனாதிபதியாக டொனால்டு டிரம்ப் பொறுப்பேற்ற பின் பல நாட்டு தலைவர்களை சந்தித்தும், தொலைபேசியில் உரையாடியும் வந்தார். ஆனால் சீனாவின் ஜனாதிபதியிடம் மட்டும் அவர் இதுவரை பேசாமல் இருந்தார். தற்போது இரு நாட்டு தலைவர்களும் தொலைபேசியில் உரையாடியுள்ளனர். மேலும், டிரம்ப் எதிர்ப்பார் என எதிர்ப்பார்க்கப்பட்ட சீனாவை மட்டும் ஆதரித்து, தைவானை ஆதாரிக்க கூடாது எனப்படும் One China கொள்கைக்கு அவர் ஆதரவு அளித்துள்ளார். வெள்ளை மாளிகை வெளியிட்டுள்ள அறிக்கையில், இரு தலைவர்களும் வெகு நேரம் தொலைபேசியில் பேசினார்கள்.அதில், பல தலைப்புகள் குறித்து விவாதிக்கப்பட்டது. சீன ஜனாதிபதியின் One China விடயமான வேண்டுகோளை ஏற்றுக் கொண்ட டிரம்ப் அதற்கு ஆதரவுளித்துள்ளதாக கூறப்பட்டுள்ளது. இதற்கு Xi Jinping நன்றி தெரிவித்து கொண்டார் எனவும், இரு நாட்டு தலைவர்களும் ஒருவரை ஒருவர் நேரில் சந்தித்து கொள்ள பரஸ்பர அழைப்புகளை மேற்கொண்டார்கள் எனவும் கூறப்பட்டுள்ளது.


ஆஸ்திரேலியாவில் பரபரப்பு  பிரதமர் மீது முட்டை வீசிய பெண்

சிட்னி,

ஆஸ்திரேலியாவில் பிரதமர் மீது முட்டை வீசிய பெண்ணால் பரபரப்பு ஏற்பட்டது. ஆஸ்திரேலியாவில் வரும் 18ஆம் தேதி பொதுத்தேர்தல் நடக்க இருக்கிறது. இந்த தேர்தலில் தற்போதைய பிரதமர் ஸ்காட் மாரிசன் மீண்டும் போட்டியிடுகிறார். இதையொட்டி அவர் நாடு முழுவதும் தீவிர பிரச்சாரம் மேற்கொண்டு வருகிறார்.

நேற்று முன்தினம் நியூசவுத்வேல்ஸ் மாகாணத்தில் உள்ள அல்புரியில் நடைபெற்ற பிரச்சார கூட்டத்தில் பிரதமர் ஸ்காட் மாரிசன் பங்கேற்று பேசினார். அதனை தொடர்ந்து, அவர் மேடையில் இருந்து கீழே இறங்கி வந்து பொதுமக்களுடன் உரையாடினார். அப்போது அங்கு வந்த பெண் ஒருவர், ஸ்காட் மாரிசன் மீது முட்டையை வீசினார். அந்த முட்டை பிரதமர் தலையை உரசியபோதும், உடையவில்லை.

இதையடுத்து அந்த பெண்ணை அங்கிருந்த போலீசார் மடக்கி பிடித்தனர். அப்போது அங்கு தள்ளுமுள்ளு ஏற்பட்டதில் அருகில் நின்றுகொண்டிருந்த மூதாட்டி தடுமாறி விழுந்தார். அப்போது தன் மீது முட்டை வீசப்பட்டதையும் பொருட்படுத்தாமல், கீழே விழுந்த மூதாட்டிக்கு, பிரதமர் ஸ்காட் மாரிசன் உதவி செய்தார்.


செபஸ்டியன் மரணத்திற்கான காரணம் என்ன?

ஆறு ஆண்டுகளுக்கு முன்பு திடீர் மரணம் அடைந்த டாக்டர் செபஸ்டியன் மரணத்திற்கான காரணம் இன்னும் முழுமையாக கண்டறியப்படாததால் அவரின் குடும்பத்தினர் மிகுந்த குழப்பத்திலும் ஆத்திரத்திலும் உள்ளனர். லங்காவி அரசாங்க கிளினிக்கில் பணியாற்றி வந்த டாக்டர் செபஸ்டியன் கடந்த 2010 நவம்பர் 1 ஆம் தேதி தன் குடியிருப்பில் மர்மமான முறையில் இறந்து கிடந்தார். அப்போது அவருக்கு வயது 30. அவரின் மரணத்தை கண்டறிய லங்காவி மருத்துவமனையில் சவப்பரிசோதனை நடத்தப்பட்டது. ஆனால், சவப்பரிசோதனை நடத்திய பொறுப்பதிகாரி, செபஸ்டியனின் மரணத்திற்கான காரணத்தை துல்லியமாக உறுதிப்படுத்த முடியவில்லை என்று குறிப்பிட்டு இருந்தார். டாக்டர் செபஸ்டியனின் உடலில் இரண்டாவது சவப்பரிசோதனை நடத்துவதற்கு சட்ட நடவடிக்கை மேற்கொள்ள அவரின் குடும்பத்தினர் மேலும் 5 ஆண்டுகள் காத்திருக்க வேண்டிய துரதிர்ஷ்டம் ஏற்பட்டது. இறுதியாக கடந்த 2015 மார்ச் 17 ஆம் தேதி செபஸ்டியனின் உடலில் சவப்பரிசோதனை நடத்தப்பட்ட போது, லங்காவியில் மேற்கொள்ளப்பட்ட முதலாவது சவப்பரிசோதனை சொதப்பலில் முடிந்தது என்பது உறுதிப்பட்ட போது அவரின் குடும்பத்தினர் அதிர்ச்சி அடைந்ததுடன் மேலும் கவலையுற்றனர். இந்த இரண்டவாது சவப்பரிசோதனையை மலாயா பல்கலைக்கழக சவப்பரிசோதனை நிபுணர் டாக்டர் காசிநாதன் நடேசனும் ஆஸ்திரேலிய சவப்பரிசோதனை ஆலோசனை நிபுணர் டாக்டர் ரிச்சர்ட் பிரோன் கொலின்ஸூம் மேற்கொண்டனர். முதலாவது சவப்பரிசோதனையில் குறைந்த நடைமுறை தரம் கடைப்பிடிக்கப்பட்டுள்ளது என்று அவர்கள் குறிப்பிட்டனர். மரணத்திற்கான காரணத்தை கண்டறிவதற்கு இருதயம், இதர உடல் உறுப்புகள் நிறைய உள்ளன. ஆனால், அவற்றை ஆராய்ந்து பார்க்காமல் சவப்பரிசோதனை முழுமையாக இல்லாமல் சொதப்பி இருக்கின்றனர். இதன் காரணமாக இரண்டாவது சவப்பரிசோதனையின் போது மரணத்திற்கான காரணத்தை கண்டறிவதில் சிக்கல் ஏற்பட்டுள்ளது. அத்துடன் வயது காலமும் மாறுபட்டுள்ளது. என்னுடைய 40 ஆண்டு கால உடல்கூறு தடயவியல் அனுபவத்தில் அப்படியொரு தரம் குறைந்த நடைமுறையில் சவப்பரிசோதனை நடத்தப்பட்டதை பார்த்ததில்லை என்று கொலின்ஸ் தெரிவித்துள்ளார். செபஸ்டீயனின் மரணத்திற்கு மாரடைப்பு ஒரு காரணமாக இருக்கக்கூடும் என்று இரண்டாவது சவப்பரிசோதனையை செய்த அந்த இரண்டு மருத்துவர்களும் நம்புகின்றனர். ஆனால் மலேசியாவிலும் ஆஸ்திரேலியாவிலும் மேற்கொள்ளப்படும் மாறுப்பட்ட சவப்பரிசோதனை முறையின் வாயிலாக மரணத்திற்கான காரணத்தின் முடிவும் மாறுபடக்கூடிய சாத்தியம் இருப்பதையும் அவர்கள் சுட்டிக்காட்டியுள்ளனர். விக்டோரியா நச்சுயியல் தடயவியல் இலாகாவின் முடிவின்படி உடலில் செயற்கை ரசாயனம் கலந்து இருப்பது கண்டு பிடிக்கப்பட்டுள்ளது. இறந்தவரின் உடலில் இது எப்படி நுழைந்துள்ளது என்பது ஆராயப்பட வேண்டியுள்ளது. இது சந்தேகத்திற்கும் இடம் அளிக்கும் மரணமாகும். எனவே இது குறித்து ஆராயப்பட வேண்டிய அவசியம் இருக்கிறது என்று கொலின்ஸ் தன் முடிவை அறிவித்துள்ளார். இது தொடர்பான விசாரணை துரிதப்படுத்தப்பட வேண்டும் என்றும் அவர் கேட்டுக்கொண்டுள்ளார். கடந்த 2015 ஜனவரி 7 ஆம் தேதி அலோர்ஸ்டார் உயர்நீதிமன்றம் அளித்த உத்தரவின்படி செபஸ்டியனின் உடல் தோண்டி எடுக்கப்பட்டு மறுபடியும் இரண்டாவது சவப்பரிசோதனை நடத்தப்பட வேண்டும். அதன்படி இரண்டாவது சவப்பரிசோதனையும் முடிந்து விட்டது. அடுத்து மரண விசாரணை நடத்தப்படுவதற்கான சட்டப் போராட்டத்தில் மேற்கொள்ள வேண்டிய கட்டாயத்தில் அவரின் குடும்பத்தினர் இருக்கின்றனர். அதற்கு பெரியளவில் நிதி சுமையை அவரின் குடும்பத்தினர் ஏற்க வேண்டிய நிலைக்கு தள்ளப்பட்டுள்ளனர்.


சோபியாவுக்கு ஜாமீன் - தூத்துக்குடி நீதிமன்றம் உத்தரவு

தூத்துக்குடி நீதிமன்றத்தில் சோபியா ஜாமீன் மனு விசாரணை தொடங்கியது. குற்றவியல் நீதிமன்ற நீதிபதி தமிழ்செல்வி முன் சோபியா ஜாமீன் மனு விசாரணை நடைபெற்றது. இன்று 12 மணிக்கு ஜாமீன் மனு மீது தீர்ப்பு வழங்கப்படும் என்று தெரிவிக்கப்பட்டது. அதன்படி தீர்ப்பு அளித்த தமிழ்செல்வி, சோபியாவுக்கு ஜாமீன் அளித்து உத்தரவிட்டார்.

பா.ஜனதா கட்சி மாநில தலைவர் தமிழிசை சவுந்தரராஜன் நேற்று காலை சென்னையில் இருந்து விமானம் மூலம் தூத்துக்குடிக்கு சென்றார். விமானத்தில் கனடாவில் ஆராய்ச்சி படிப்பு படித்து வரும் தூத்துக்குடியை சேர்ந்த சோபியா (வயது 28) என்ற பெண் பயணி திடீரென பா.ஜனதா கட்சிக்கு எதிராக கோஷம் எழுப்பினார்.

விமானம் தூத்துக்குடி வாகைகுளம் விமான நிலையத்தை மதியம் 12.01 மணிக்கு வந்தடைந்தது. அங்கு வரவேற்பு அறையில் தமிழிசை சவுந்தரராஜன், அந்த இளம்பெண்ணிடம் கோஷம் எழுப்பியது தொடர்பாக தட்டிக்கேட்டார். அப்போது வாக்குவாதம் ஏற்பட்டது.

இதைத்தொடர்ந்து தமிழிசை சவுந்தரராஜன், தூத்துக்குடி விமான நிலைய இயக்குனர் சுப்பிரமணியனிடம் புகார் அளித்தார். அதன்பேரில் புதுக்கோட்டை போலீசாருக்கு தகவல் கொடுக்கப்பட்டது. போலீசார் புதுக்கோட்டை அனைத்து மகளிர் போலீஸ் நிலையத்துக்கு சோபியாவை அழைத்து சென்று விசாரணை நடத்தினர்.

இதையடுத்து தமிழிசை சவுந்தரராஜன் புகாரின் பேரில் போலீஸ் இன்ஸ்பெக்டர் திருமலை, சோபியா மீது பொதுமக்களுக்கு இடையூறு ஏற்படுத்துதல் (ஐ.பி.சி.290), பொது இடத்தில் அரசு, அரசு சார்ந்த உயர் அதிகாரிகளுக்கு எதிராக மக்களை கிளர்ந்து எழச்செய்யும் வகையில் பேசுதல் (ஐ.பி.சி.505(1)(பி), போலீசாரை பணி செய்யவிடாமல் தடுத்தல் (75(1)(சி) ஆகிய 3 பிரிவுகளின் கீழ் வழக்குப்பதிவு செய்து கைது செய்தார்.

பின்னர் அவரை தூத்துக்குடி 3-வது ஜூடிசியல் மாஜிஸ்திரேட்டு தமிழ்செல்வி வீட்டுக்கு அழைத்து சென்று ஆஜர்படுத்தினர். சோபியாவை 15 நாள் காவலில் வைக்க மாஜிஸ்திரேட்டு உத்தரவிட்டார். அதைத் தொடர்ந்து அவரை கொக்கிரகுளம் பெண்கள் சிறைக்கு அழைத்து சென்றனர். தனக்கு உடல்நல குறைவு ஏற்பட்டு இருப்பதாக சோபியா தெரிவித்ததால் அவர் தூத்துக்குடி அரசு ஆஸ்பத்திரியில் அனுமதிக்கப்பட்டார். அங்கு அவருக்கு போலீஸ் பாதுகாப்புடன் சிகிச்சை அளிக்கப்படுகிறது.

இதற்கிடையே, பாஜக தலைவர் தமிழிசை உள்ளிட்ட 10 பேர் தங்களுக்கு கொலை மிரட்டல் விடுத்ததாக சோபியாவின் தந்தை போலீசில் புகார் கொடுத்துள்ளார். அதன்பேரில் போலீசார் விசாரித்து வருகின்றனர்.


சென்னையில் 5 ஆயிரம் பேர் பரதநாட்டியம் ஆடி கின்னஸ் சாதனை!

சென்னை பல்லாவரத்தில் இருக்கும் வேல்ஸ் பல்கலைக்கழகத்தில் ஒரே நேரத்தில் கிட்டத்தட்ட 5 ஆயிரம் பேர் பரதநாட்டியம் ஆடினர். கின்னஸ் உலக சாதனை படைக்கும் நோக்கில் இந்த நிகழ்வு நடைபெற்றது. பத்மபூஷன் விருது பெற்ற டாக்டர் பத்மா சுப்பிரமணியம் முன்னிலையில் இந்த நிகழ்வு நடை பெற்றது. கின்னஸ் சாதனைக்காக அரங்கேற்றப்பட்ட இந்த பரதநாட்டிய நடன நிகழ்வை அங்கு கூடியிருந்த பொதுமக்கள் வியந்து பார்த்தனர்.